
AUCTOR. 


DIAGNOSIS  MORBORUM  DUODENI  GENERALIS. 


JLd  dignoscendos  morbos  duodeni  venter  accurate 
pertentandus  est  a  regione  epigastrica  usque  ad  hypo¬ 
chondrium  dextrum,  tum  paullum  deorsum  ad  regionem 
lumbalem  dextram,  denique  sinistrorsum  juxta  decursum 
coli  transversi.  Margo  manus  apertae  premat  sub  costis 
lateris  dextri,  palma  manus  plana  incumbat  ventri;  aeger 
supinus  cubet,  cruribus  ad  ventrem  adductis.  Sed  si¬ 
tus  etiam  ad  perscrutandum  mutandus  est,  nam  situ 
laterali  saepe  molestiae  aegroti  augentur.  Tum  viden¬ 
dum  est,  num  regio  epigastrica  et  hypochondriaca  dex¬ 
tra  tensae  sint  aut  inflatae  aut  durae.  Lingua  ad  dia¬ 
gnosin  minus  refert,  quam  in  morbis  ventriculi.  Sem- 
per  autem  accurate  investiganda  est  materia,  vomitu 
aut  alvi  exoneratione  dejecta,  quod  ad  soliditatem,  co¬ 
lorem,  mixtionem,  odorem:  dein  tempus  respiciendum 
est,  quo  vomitus  accedit,  num  semper  eadem  hora  con¬ 
sequatur.  Denique  haud  negligenda  est  inspectio  uri¬ 
nae,  quae  in  talibus  morbis  saepissime  singulari  modo 
mutata  est. 

Signa  morbi  duodenalis  accurate  enarrare,  difficil¬ 
limum  est,  quia  saepissime  hi  morbi  cum  aliis  compli¬ 
cati  sunt,  nec  raro  per  consensum  etiam  hepar  morbo  im¬ 
plicant,  novusque  morbus  symptomata  prioris  incerta  red¬ 
dit  :  attamen  minime  desunt  singularia  symptomata,  quae, 
ubi  in  aegroto  conveniunt,  morbum  duodeni  fere  sem¬ 
per  indicant.  Symptoma,  quod  nonnisi  in  morbis  duo- 


deni  invenitor,  hoc  est:  aegrotus  cibo»  bono  cura  ap¬ 
petitu  comedit,  et  primum  concoctionis  spatium  nullo 
modo  turbatur.  Tribus  autem  aut  quatuor  horis  post 
coenam,  cibis  in  duodenum  transeuntibus,  laborat  ae¬ 
grotus  dolore  modo  obtuso  modo  acuto,  qui  saepe  lon¬ 
gum  temporis  spatium  magna  cum  vehementia  durat, 
cursum  duodeni  persequitur  et  plerumque  retrorsum  ad 
renem  dextrum  sese  extendit,  haud  raro  usque  ad  hu¬ 
merum  dextrum  assurgit:  tum  sensim  desinit  et  inter¬ 
dum  vomitu  valde  levatur.  Alterum  symptoma  est  vo¬ 
mitus  chronicus  3  ■ —  4  horis  post  coenam:  cibi  ple¬ 
rumque  non  plane  concocti  eiiciuiitur,  saepe  tamen  vo¬ 
mitus  cruentus  aut  biliosus:  saepe  materia  elicitur  r&* 
trimentis  cotfeae  similis,  quod  signum  quasi  pathogno- 
monicum  morbi  duodenalis  esse  Yidelur.  Saepe  etiam 
aut  impedito  fellis  in  duodenum  affluxu,  aut  morbo  ad 
hepar  et  vesicam  felleam  transeunte,  icterus  apparet. 
In  morbis  chronicis  color  faciei  e  pallido  flavescit,  ma¬ 
cies  tanta,  ut  cutis  in  ossibus  haerere  videatur.  Ani¬ 
mus  valde  tristis  et  demissus.  Alvus  plerumque  ob¬ 
structa,  interdum  massa  similis  eij  quae  vomitu  eiicitur, 
per  anum  excernitur:  interdum  diarrhoea  et  obstructio 
alternant.  Urina  plerumque  singulari  modo  alienata: 
aut  lactea  est,  velut  aqua  calcis,  aut  cremore  avenaceo 
commixta,  aut  fusca,  haud  raro  paene  nigra.  I.  Ha¬ 
mi  It  on1)  dicit,  lotio  in  modum  descriptum  mutato  ce¬ 
ler  is  que  symptomatis  non  repugnantibus,  se  nunquam 
dubitare,  quin  sedes  morbi  in  duodeno  sit,  propterea 
quod  semper  apud  talem  urinae  conditionem  morbum 
duodeni,  nunquam  morbum  hepatis  aut  ventricnli  inve¬ 
nerit*  Huc  accedit,  quod  saepe  in  regione  duodeni, 

1)  On  the  use  and  abuse  of  mercury  P*  HA* 


si  venter  versus  columnam  vertebralem  premitur,  tumor 
aut  durities  quaedam  sentitur* 

Causae,  quae  duodenum  morbis  affligere  possunt, 
sunt:  cibi  concoctu  difficiles  cum  vita  sedentaria,  abu¬ 
sus  spirituosorum,  acidorum,  congelatorum,  emeticorum 
et  purgantium :  metastases  morborum,  febres  intermittens 
tes  protractae  aut  male  curatae,  violentiae  externae, 
quamvis  raro:  denique  morbi  coli,  pancreatis,  hepatis, 
vesicae  felleae:  saepissime  quidem  affectiones  hepatis 
inflammatoriae  morbos  duodeni  commovent,  attamen 
Broussais  modum  excedit,  frequentissimam  icteri 
causam  in  chronica  duodeni  inflammatione  collocans. 
Distinguendi  autem  sunt  morbi  duodeni 

1)  a  morbis  ventriculi:  in  his  vomitus  citius  coenam 
sequitur,  nec  tales  massae  eiiciuntur,  quales  in  morbis 
duodeni:  dolor  nonnisi  in  regione  epigastrica:  si  tumor 
adest,  minus  profundus  sentitur:  magis  ructus,  quam 
in  morbis  duodeni,  in  quibus  maior  flatulentia,  quia  a£r 
in  ipso  ob  valvulam  pylori  non  tam  facile  assurgere 
potest.  In  morbis  ventriculi  rarius  observatur  icterus, 
color  faciei  non  tam  luridus,  lingua  plura  praebet  sym¬ 
ptomata,  urina  non  modo  descripto  alienata. 

2)  a  morbis  ceteri  tractus  intestinalis:  in  his  minus 
vomitus,  magis  diarrhoea,  rarius  icterus,  dolor  locum 
descriptum  non  occupat,  urina  non  mutata,  macies 
haud  tanta. 

3)  a  morbis  hepatis:  hoc  in  casu  diagnosis  diffici¬ 
lior,  quia  hepar  tam  facile  morbo  duodeni  affici  potest, 
imprimis  si  icterus  iam  apparuit,  qui  non  a  morbo  he¬ 
patis,  sed  ah  impedito  fellis  ad  duodenam  affluxu  ob 
morbum  duodeni  originem  ducit:  in  morbis  hepatis  do¬ 
lor  nonnisi  hypochondrium  dextrum  occupat,  ned  tam 

certo  tempore  post  coenam  exacerbatur:  lingua  flava, 
vomitus  rarior,  urina  rubra  et  turbida,  haud  ita  dege¬ 
nerata,  quam  in  morbis  duodeni:  icterus  hic  multo 
prius  apparet,  saepe  primum  symptoma  exhibet  multo¬ 
que  tardius  evanescit,  quam  in  morbis  duodeni:  hypo¬ 
chondrium  dextrum  magis  tumefactura,  durum:  macies 
minor,  sed  facilius  accedit  hydrops. 

4)  a  morbis  pancreatis:  dolor  ab  hypochondrio  si¬ 
nistro  extenditur  usque  ad  dextrum  et  fere  nunquam 
desinit,  aegrotus  eum  in  columna  vertebrali  sentire  si¬ 
bi  videtur:  salivatio  oris  aut  diarrhoea  salivalis :  vomi¬ 
tus  et  hic  quidem  tertia  vel  quarta  hora  post  coenam 
oritur,  sed  in  ultimo  tantum  morbi  stadio,  si  duodenum 
iam  morbo  affectum  est:  macies  et  hydrops  multo  prius 
accedunt,  urina  non  mutata. 

diagnosis  Specialis. 

i.  Irritamenta  adaucta. 

Irritamenta  aut  externa  sunt,  aut  interna: 

1)  externa:  cibi  dyspepti  aut  nimii  diutiusque  in 
duodeno  commorantes,  tunicam  mucosam  irritant:  tum 
drastica,  emetica  et  acria  medicamenta:  haec,  irritatio¬ 
nem  propagantia  ad  vesicam  felleam,  facile  icterum 
producunt.  Ita  Hoffmann  saepe  icterum  observavit 
ex  usu  drasticorum,  nec  minus  Naumann1)  icterum 
post  usum  medicamentorum  acrium,  imprimis  emetico¬ 
rum,  aut  drasticorum  ortum,  irritationi  duodeni  tribuit. 
Saepe  ambo  irritamentorum  genera  sese  coniungunt; 
primum  cibi  concoctu  difficiliores  indeque  orta  obstru¬ 
ctio,  deinde  ad  eam  levandam  usus  purgantium*  De¬ 
nique  alia  corpora  aliena,  quae  in  valvulis  tunicae  mu- 

I)  Hamib.  der  medie.  Klinik.  B.  V.  S.  20*3, 

cosae  duodenalia  haerent,  imprimis  ossicula  cum  cibis 
deglutita. 

2)  interna:  aut  tumores  hepatis,  ubi  praeter  sym¬ 
ptomata  horum  morborum  signa  irritationis  duodeni 
apparent,  aut  bilis  vel  quantitate  affluxus  vel  qualitate 
abnormis,  aut  vermes,  qui  adeo  in  ductum  choledochum 
irrepere  eumque  obstruere  possunt,  cuius  rei  exempla 
afferunt  Morgagni,  Broussais:  denique  calculi 
biliarii  diutius  in  eo  commorantes. 

Ad  diagnosin  stabiliendam  inserviunt  cognitio  ho¬ 
rum  irritamentorum,  tum  sensus  iniucundi,  saepe  dolo¬ 
res,  ab  epigastrio  usque  ad  hypochondrium  dextrum  se 
extendentes,  icterus,  obstructio  aut  diarrhoea,  vomitus 
biliosus  felle  largius  affluente.  Irritamentis  diutius  du¬ 
rantibus,  irritabilitas  adaucta,  haud  raro  etiam  inflam¬ 
matio  oriri  potest:  quin  Casimir  Broussais1)  non¬ 
nisi  in  iis  causam  inflammationis  duodeni  collocat:  An- 
gli,  inquit,  qui  magnam  carnis  copiam  comedunt,  fere 
semper  laborant  obstructione  alvi:  nusquam  purgantia 
tam  crebro  exhibentur,  quam  apud  eos,  et  medici  id 
praecipue  dispiciunt,  ut  intestina  torpore  liberent:  quare 
semper  utuntur  drasticis  iisque  non  iuvantibus,  mercu¬ 
rio  usque  ad  salivationem.  Quod  si  saepius  accidit,  mi¬ 
randum  erit,  si  tunica  mucosa  duodeni  non  inflammetur. 

2.  Irritabilitas  adaucta. 

Post  coenam  duas  vel  quatuor  horas  aegrotus  bene 
se  habet:  tunc  vero  oritur  sensus  iniucundus  plenita¬ 
tis  et  doloris  obtusi:  saepe  dolor  magis  minusve  gra¬ 
vis,  qui  pressione  non  augetur,  in  hypochondrio  dex¬ 
tro,  quare  facile  morbo  hepatis  tribui  potest.  In  tali 
impetu  dolor  deorsum  et  retrorsum  ad  renem  dextrum 


1)  BroussaUsur  la  duodenite  chronique.  Paris  1825. p. 21 

propagatur  indeque  introrsum  usque  ad  umbilicum  sese 
extendit:  semper  autem  sensus  iniucundi  nonnisi  latus 
dextrum  occupant.  Saepe  dolor  subito  apparet,  iam  post 
cibos  blandissimos,  interdum  tanta  cum  acerbitate,  ut 
neuralgicum  credas.  Lingua  plerumque  normalis.  Haec 

M- 

symptomata  testibus  Abercromb  i  e, l 2 3)  Gr  ah  a  m,  Ha- 
rnilton  haud  dubie  sedem  habent  in  duodeno  et  irri¬ 
tabilitati  eius  adauctae  tribuenda  sunt. 

In  irritabilitate  adaucta  ventriculi  dolor  statim  post 
coenam  apparet,  occupat  epigastrium,  acerbissimus  est 
in  regione  processus  ensiformis:  si  duodenum  laborat, 
dolor  post  plures  horas  exacerbatur  et  regionem  supra 
descriptam  occupat.  Si  dolor  et  sensus  plenitatis  paullo 
inferius  progreditur,  laborat  colon.  a) 

3.  Spasmus. 

Facile  supervenit  hypochondriacis,  si  post  coenam 
irascuntur,  ex  cibis  inflantibus,  felle  abnormi,  refrige¬ 
ratione  :  etiam  hic  dolor,  interdum  gravissimus,  sed 
ductim  increscit  et  decrescit,  pressione  et  corpore  prono 
levatur,  occupat  regionem  a  scrobiculo  cordis  usque 
ad  hypochondrium  dextrum  et  regionem  lumbalem  eius¬ 
dem  lateris.  Omnis  transitus  ad  reliqua  intestina  prae¬ 
cluditur;  alimenta  ante  triduum  assumta,  tam  solida  quam 
liquida,  uberrime  eiiciuntur,  obstructio  alvi  pertinax,  fla¬ 
tus  apud  hystericas  et  hypochondriacos,  qui  haud  raro 
hoc  malo  laborant  Huc  accedit  cephalea,  vertigo,  fa¬ 
cies  distorquetur,  oculi  volvuntur,  asthma,  dolores  pec¬ 
toris  et  humerorum.  s)  Praeterea  symptomata,  quae  sta*» 
tum  spasticum  indicant,  in  pulsu  et  urina  cernuntur,  cu- 

1)  1.  c.  p7 162. 

2)  Grahani  1.  c.  p.  28. 

3)  Yeats  somc  observat  on  the  Duodenum:  Medic.Trans- 
act  of  the  college  of  physic.  Vol.  VI.  p.  840. 

tis  anserina,  anxietas,  oppressio  spiritus.  Saepissime 
spasmus  duodeni  efficit  icterum  compressione  ductus 
choledochi  *),  Si  icterus,  dolor,  anxietas,  pulsus  et 
urina  spastica  celeriter,  imprimis  curatione  apta  adhi¬ 
bita,  evanescunt  saepiusque  redeunt,  de  affectione  spa¬ 
stica  duodeni  non  dubitandum  est. 

4.  Irritabilitas  diminuta. 

Apud  adultos  Yeats1 2)  morbum  duodeni  obser¬ 
vavit,  qui  saepius  neglectus,  aut  cum  morbo  hepatis 
confusus  est:  ipse  autem  hunc  morbum  a  torpore  tunicae 
mucosae  duodenalis  pendere  putat,  quod  etiam  eo  con¬ 
firmatur,  quod  curatio,  huic  diagnosi  superstructa,  op¬ 
timum  successum  habebat.  Describit  autem  morbum  hoo 
modo:  appetitus  ciborum  apud  alios  paullatim  minui¬ 
tur,  apud  alios  valde  variat.  Huc  accedit  molesta  fla¬ 
tulentia,  magnus  languor,  imprimis  crurum,  frigus  to¬ 
tius  corporis,  interdum  calor  febrilis,  dolor  et  sensus 
gravitatis  in  regione  hypochondriaca  et  lumbali  dextra. 
Alvus  tarda,  faeces  nigrae,  bis  vel  ter  quotidie  infor¬ 
mes  parva  quantitate  deponuntur.  Urina  coloris  ligni 
Mahagony  interdum  pellucida,  interdum  cum  sedimento 
latericio,  plerumque  autem  cum  sedimento  albo,  crasso, 
cremori  avenaceo  aqua  commixto  simili.  Porro  levis 
nausea,  lingua  alba,  circa  radicem  fusca,  sitis  haud 
ardens,  interdum  vertigo  cum  cephalaea,  aut  potius 
cum  stupore  quodam  capitis.  Nox  inquieta,  visus  ocu¬ 
lorum  interdum  obscuratus,  quasi  nubibus  obductus. 
Pulsus  non  semper  acceleratus,  interdum  praeter  con¬ 
suetudinem  tardus,  saepe  intermittens.  Deinde  multa 

1)  Fr.  Hoffmann  de  duodeno  multorum  malorum  causa: 
opp.  omn.  1748.  T.  VI.  p.  192. 

2)  Yeats  tib*d.  Duoden.  in  Ilo  r  n’s  Archiv  1832.  S.14D— 43. 

symptomata,  quae  nervorum  systema  affectum  indicant. 
Cibi  assumti  vulgo  nullas  afferunt  molestias,  aut  demum 
nonnullis  horis  post  coenam:  aegrotus  sentit,  eos  non 
tanta  facilitate,  qua  antea,  amplius  promoveri:  de  re¬ 
gione  epigastrica  nunquam  queritur.  Ad  noctes  inquie¬ 
tas  accedit  dyspnoea  cum  tussi  molesta,  imprimis  noctu: 
somnus  saepe  somniis  infestis  turbatus.  Aegrotus  saepe 
queritur  de  sensu  gravitatis  in  musculis  thoracis,  qui 
pressione  adhibita  dolent,  unde  phthisi  pulmonali  se 
laborare  opinatur.  Tandem  coniunctiva  bulbi  oculi  fla¬ 
vescit.  Si  aegrotum,  qui  talibus  symptomatis  laborat, 
exploras,  interdum  sed  non  semper,  dextram  praecor¬ 
diorum  partem  plenam  atque  inflatam  invenies;  pen¬ 
det  enim  a  copia  aeris,  duodeno  inclusi,  num  hoc  sym¬ 
ptoma  desit  nec  ne.  Si  margo  manus  apertae  sub  cos¬ 
tis  lateris  dextri  premit,  palma  manus  plane  ventri  in¬ 
cumbente:  queritur  aegrotus  de  gravi  dolore  regionis 
hypochondriacae  et  lumbalis  dextrae,  nec  minus  parvi 
loci  supra  umbilicum,  1  — 2"  dextrorsum.  Tales  aegroti 
accurate,  tanquam  situm  duodeni  anatomicum  nossent, 
situm  molestiarum  secundum  decursum  duodeni  a  ven¬ 
triculo  usque  ad  regionem  lumbalem  dextram,  indeque 
ad  regionem  umbilicalem  digitis  demonstrant. 

\ 

5.  Inflammatio  duodeni  acuta,  Dodekadakty- 

litis*  , 

(non:  Duodenitis.) 

Accurata  huius  morbi  descriptio  valde  difficilis  est, 
quippe  qui  plerumque  cum  symptomatis  gastritidis  aut 
enteritidis  coniunctus  appareat,  quibus  plurima  sympto¬ 
mata  irritationis  hepatis  inflammatoriae  magis  minusve 
gravia  adduntur.  Quae  cum  ita  sint,  de  symptomatis  merae 
inflammationis  vix  sermo  esse  potest.  In  universum 


inflammatio  acuta  multo  rarior  est,  quam  chronica :  sae¬ 
pius  vero  in  febrium  putridarum  decursu  apparet,  et 
Moseley  canisaepius  in  febri  flava  observavit.  We» 
dekind  etiam  se  aliquoties  acutam  solius  duodeni  in¬ 
flammationem  observasse  dicit  et  monet,  ne  cum  cho¬ 
lera  confundatur,  id  quod  in  casu  postea  enarrando 
re  vera  factum  est.  Etiam  febribus  gastrico-nervosis 
interdum  supervenit  inflammatio  acuta:  ita  Berndt1) 
in  tali  febri,  ubi  aegrotus  de  dolore  regionis  duode¬ 
nalis  questus  erat,  post  mortem  tunicam  mucosam  duo¬ 
deni  valde  rubefactam  invenit,  imprimis  in  margine  val¬ 
vularum  Kerkringii;  ita  ut  unaquaeque  quasi  limbo 
rubro  circumdata  videretur. 

Inflammatio  vel  solum  duodenum  aggredi,  aut  in 
eo  praevalere  potest,  quod  rarius  fit:  aut  simul  ven¬ 
triculum  aut  cetera  intestina,  quod  plerumque  fieri  so¬ 
let.  Dolor  interdum  repente  apparet  in  regione  duo¬ 
deni  atque  ab  hypochondrio  dextro  usque  ad  regionem 
lumbalem  dextram,  non  raro  per  totum  dextrum  latus 
abdominis  propagatur:  pressu,  corpore  prono  cibisque 
aliquot  post  coenam  horis  duodenum  intrantibus  auge¬ 
tur.  Huc  accedit  febris  inflammatoria  majoris  minorisve 
vehementiae,  sitis  magna,  lingua  plerumque  fusca, 
urina  auct.  Nasse  lactea  aeque  ac  in  morbis  chroni¬ 
cis,  interdum  nulla  amplius  secernitur.  Vomitus  fre¬ 
quens,  eo  fortior,  quo  magis  tunica  mucosa  affecta  est, 
aquosus,  subviridis:  interdum  autem,  imprimis  inflam¬ 
matione  in  gangraenam  transeunte,  materia  sanguinea, 
nigra,  retrimentis  coffeae  similis  eiicitur.  Cibi  initio  fere 
nullas  afferunt  molestias,  sed  aliquot  post  horas  semi¬ 
cocti  eiiciuntur  cum  magna  doloris  exacerbatione.  Ven¬ 
ii  $c(hinidt’8  Jahrbiicher  Bd»  IX.  S.  30. 

ter  tensu»,  inflatus;  interdum  pertinax  alvi  obstructio, 
saepius  autem,  imprimis  primo  tempore,  diarrhoea  fre¬ 
quens,  aquosa,  qua  vero  dolores  non  levantur.  Sae¬ 
pissime  oritur  icterus,  tunica  mucosa  tumefacta  ostium 
ductus  choledochi  praecludente.  Hic  icterus  apparet 
sine  ullo  morbi  hepatici  symptomate  et  curatione  anti- 
phlogistica,  imprimis  hirudinibus  ad  regionem  duodeni 
applicatis,  mox  evanescit.1 2)  Item  auct.  Marsh  et  A- 
bercrombie  inflammatio  tunicae  mucosae  duodeni 
frequens  causa  icteri  est,  quum  ostium  ductus  chole¬ 
dochi  praecludatur.  Etiam  Andral  saepe  icterum  ob¬ 
servavit  in  inflammatione  duodeni.  Auct.  autem  Car- 
butt3)  icterus  non  oritur  ostio  ductus  choledochi  prae¬ 
cluso,  sed  inflammatione  ad  ductus  biliferos  se  propa¬ 
gante  eoque  tumefacta  eorum  tunica  mucosa.  Hanc 
icteri  speciem  secundum  Carbutt  antecedit  nausea, 
diarrhoea  et  dolor,  qui  pressione  regionis  duodenalis 
augetur* 

Distinguenda  autem  est  inflammatio  1)  a  gastri¬ 
tide  s  dolores  epigastrii  inflati,  vomitus  maior,  lingua  in¬ 
terdum  rubra,  nullus  icterus ;  2)  ab  enteritide :  dolores 
non  in  regione  duodeni,  saepius  diarrhoea,  urina  non 
lactea,  plerumque  non  mutata,  nullus  icterus,  vomitus 
rarior.  3)  ah  hepatitide;  lingua  fusca,  squalida,  sapor 
amarus,  icterus  iam  initio  morbi,  dolores  praecipue  hy¬ 
pochondrium  dextrum  occupant,  magis  ad  humerum 
dextrum  assurgentes  4)  a  pancreatitide ;  aegrotus  an- 
trorsum  corpus  inclinans  de  pondere  quasi  ventriculo 
incumbente  conqueritur,  vomitio  materiae  spumosae,  sa¬ 
livae  similis,  saepe  diarrhoea  salivalis,  dolor  in  dorso 

t)  Broussais  i.  c.  p.  63. 

2)  Cf.  Naumaun  I.  c.  p.  284. 

tantum  sentiri  videtur,  tussis  et  sternutatio  frequens, 
fere  nunquam  icterus. 

Complicari  potest  cum  irritabilitate  ventriculi,  aut 
intestinorum  magis  minusve  adaucta  i),  cum  gastritide, 
enteritide,  hepatitide,  morbis  pancreatis,  quorum  plura 
exempla  offerunt  Duponchei1 2 3)  et  Hoffmann  (de 
morbis  pancreatis.) 

Casum  memoratu  dignissimum,  quo  inflammatio 
nonnisi  duodenum  occupaverat,  refert  Fraenkel5). 
Statimab  exordio  morbi  dolores  gravissimi,  imprimis  in 
hypocboudrio  dextro.  Quum  vero  aeger  morbum  ce¬ 
lare  vellet,  postridie  demum  chirurgus  arcessitus  est, 
qui  morbum  velut  choleram  autumnalem  curabat.  Tum 
frequens  vomitus,  diarrhoea  aquosa,  viridis,  floccis  com¬ 
mixta,  urinae  secretio  prorsus  suppressa,  dyspuoea, 
vox  rauca,  pulsus  filiformis,  membra  frigida,  magna 
Virium  prostratio,  mento  non  turbata,  cutis  flaccida,  un¬ 
gues  caerulei.  Dolores  hirudinum  applicatione  aliquan¬ 
tum  mitigati:  diarrhoea  opio  cessit,  minime  vero  vo¬ 
mitus,  qui  usque  ad  mortem,  tribus  diebus  post  secu¬ 
tam,  perduravit.  In  sectione  cadaveris  ventriculus  paul- 
lum  inflatus,  ceterum  sanus  inventus:  duodenum  au¬ 
tem,  in  quo  nonnisi  massa  biliosa  reperta  est,  per  6^ 
circuitum  valde  inflammatum,  fuscum  et  tam  marcidum, 
ut  [solo  tactu  rumperetur.  Tunica  mucosa  ceterorum 
intestinorum  aere  inflatorum  fere  normalis.  Dextra  cur¬ 
vatura  coli  eo  loco,  quo  duodeno  incubuerat,  subviri¬ 
dis:  lien  laxus,  exsanguis,  vesica  urinaria,  pauxillum 
urinae  continens,  collapsa. 

1)  Cf.  Brouss.  1.  c.  p.  21. 

2)  Bulletin  de  la  societe  medicale  d’emulation  Mars  1824. 

3)  Schmidt’8  Jahrbiicher  Bd.  I.  8.  40. 

6.  Inflammatio  duodeni  chronica. 

Multo  frequentior  est ,  quam  acuta:  praecipue  ag¬ 
greditur  homines,  qui  victu  lauto,  imprimis  multa  carne, 
vescuntur:  magis  viros,  quam  feminas,  quia  illi  epula¬ 
rum  deliciis  magis  dediti  sunt,  quam  hae.  Burserius 
dolorem  in  ea  ita  describit1 2):  „dolor,  qui  dorso  lumbis¬ 
que  speciatim  infestior  est,  duodenum  potissimum  aut 
ieiuni  initium  afficere  creditur,  quum  duodeni  finis  in¬ 
cumbat  regioni  lumborum:  sed  tunc  cardialgiam,  coli¬ 
cam  hepaticam ,  nephriticam  quodammodo  mentitur/* 
Teste  Irwin  dolores  oriuntur  2 — 4  horis  post  coenam, 
qui  saepe  magna  cum  acerbitate  per  plures  horas  per¬ 
durant:  situs  eorum  profundus ;  ab  hypochondrio  dextro 
retrorsum  pergentes  situ  laterali  saepe  augentur,  quo- 
cum  consentit  Ab ercromb iea),  secundum  quem  etiam 
dolores  saepe  vomitu  levantur.  Dolores  initio  maiori¬ 
bus  intervallis  redeunt,  postea  autem  quotidie  exacer¬ 
bantur.  Cum  reditu  frequentiori  et  gradu  doloris  cre¬ 
scit  etiam  nausea,  tandem  3 —  5  horis  post  coenam 
massa  acida  amara  evomitur.  Raro  observatur  tumor, 
qui  interdum  evanescit  et  redit,  interdum  tumor  trans¬ 
versus  supra  umbilicum,  pyloro  coloque  transverso  re¬ 
spondens.  3)  ' 

Fusius  de  hoc  morbo  disserit  Broussais  in  opere 
saepius  laudato.  Irritationibus  frequentioribus,  inquit, 
quarum  causa  imprimis  nimius  ciborum  et  spirituoso- 
rum  usus,  aut  medicamenta  acria  sunt,  imprimis  la¬ 
xantia,  concoctio  ciborum  difficilior  redditur:  2 — 3  ho¬ 
ris  post  coenam  largiorem  aegrotus  conqueritur  de  sensu 


1)  Burser.  iostitut.  Yol.  IV.  P.  II.  89. 

2)  I.  c.  p.  129. 

3)  Cf.  Naumann  L  c.  Bd.  IV.  Abtheil.  I.  S.  683. 

i 


17 


caloris  premente,  interdum  cum  dolore  sat  magno  hy¬ 
pochondrii  dextri  sub  costis  spuriis,  qui  evanesci^  et 
demum  novis  in  diaeta  vitiis  commissis  redit.  Qui  do¬ 
lor  saepe  usque  ad  humerum  dextrum  extenditur,  in- 

\  v 

terdum  autem  regionem  supra  descriptam  non  excedit. 
Dolor  pressione  spirituque  alte  ducto  augetur:  item  ca¬ 
lor  in  hac  regione  semper  ciborum  abusum  aliaque 
irritamenta  gastrica  sequitur.  Mox  dolor  post  blandis¬ 
simos  cibos  quotidie  exacerbatur.  Interdum  irritabili¬ 
tas  duodeni  augetur,  et  tura  adsunt  symptomata,  quae 
inflammationem  plura  alia  organa  aggredi  indicant.  Sa¬ 
por  amarus,  vomitus  massae  biliosae  nigrae;  similia 
alvo  deponuntur:  deinde  spasmi  et  convulsiones.  Do¬ 
lores  duodeni  tunc  non  tantum  ad  humerum  propagan¬ 
tur,  sed  etiam  ad  tolam  dextram  partem  dorsi  et  ven¬ 
tris,  quine  levissimam  quidem  pressionem  patitur:  bra¬ 
chium  dextrum  torpet.  Apud  plures  irritabilitas  totius 
corporis  ita  adaucta  est,  ut  vel  levissimo  strepitu  per¬ 
terreantur,  spasmis  convellantur  nec  ullam  vocem  pro¬ 
nuntiare  audeant.  Haud  raro  in  tali  morbi  insultu 
conspicitur  rubor  circumscriptus  in  regione  duodeni, 
aut  color  flavus  in  toto  hypochondrio  dextro.1)  Hic 
rubor  et  flavedo  circumscripta  post  paroxysmum  eva¬ 
nescunt  cumque  eo  revertuntur.  Interdum  mucus, fel,  haud 
raro  etiam  calculi  biliarii  in  talibus  convulsionibus  vo¬ 
mitu  eiiciuntur.  Quae  quum  irritatio  localis  perdurans 
cerebrum  etiam  afficiat,  aegrotorum  animus  in  dies  ma¬ 
gis  magisque  tristitia  affligitur,  ita  ut  denique  hypo- 
chondriasis  oriatur.  Dolor  diu  regioni  duodenali  in¬ 
sidere  potest,  nec  tamen  hepar  morbo  afficitur:  ita 

1)  Cf.  Hoffmann  medie,  ration.  systema.  T.  IV.  p.  4, 
cap.  12,  observ.  15. 

Brotyjssais  casum  observavit, •in  quo  dolor  acerbissi¬ 
mus  per  octo  annos  nonnisi  duodenum  occupabat,  he¬ 
par  autem  non  intumuit.  Praeter  dolorem  circumscri¬ 
ptum  tumor  mollis  sentitur  in  regione  duodeni,  cuius 
sedes  accurate  definiri  non  potest:  saepe  valde  cre¬ 
scit,  per  costas  spurias  eminet,  nec  adeo  raro  usque 
umbilicum  et  ad  regionem  iliacam  descendit.1)  Tum 
spiritus  angustiae,  asthma,  aegrotus  celeriter  se  movere 
nullo  modo  potest;  post  coenam  magna  pectoris  oppres¬ 
sit?:  haud  raro  simul  mollities  rubra  pulmonis  dextri.  Fcl- 
lis  in  duodenum  influxus  turbatus,  icterus  totius  cor¬ 
poris  ct  singularum  partium,  vomitus  aut  diarrhoea  bi¬ 
liosa,  interdum  vel  ossa  flavescunt2)  T  rei  Ilie  vidit, 
quum  venaesectio  in  tali  casu  instituereiur,  initio  non¬ 
nisi  fluidum  flavum  biliosum  profluens.  Urina  fusca 
paene  nigra,  faeces  decolores,  subalbidae.  Icterus 
partialis  nonnisi  in  regione  duodeni  observatur,  qualem 
li  roussais  saepius  vidit*  Num  massae  illae  biliosae 
vomitu,  aut  faecibus  eiieiantur,  ab  eo  pendet,  utrum 
ventriculus  an  cetera  intestina  simul  inflammatione 
chronica  laborent.  Apud  nonnullos  aegrotos,  qui  diu 
morbo  affecti  sunt,  nullum  amplius  fel  secernitur.3) 
Saepe  inflammationis  chronicae  decursus  graviditate 
orta  retardatur,  sed  post  puerperium  morbus  redit 
multoque  citius  progreditur,  aeque  ac  in  phthisi  pul¬ 
monali.4) 

Varios  potest  habere  exitus:  per  se  morbus  nun¬ 
quam  Iethalis  est,  sed  inflammatio  chronica  symptomata 

1)  Cf.  Morgagni  de  sedib.  et  caus.  morbor.  epist.  36 

S»  2 

2)  Cf.  Morgagni  1.  c.  epist.  37  §•  A. 

3)  Cf.  Hoffmann  1.  c.  T.  III.  sect.  1,  cap.  4  §.39 — 40. 

4)  Cf.  Brouss.  1.  c.  p.  40. 


acutae  adsciscerc,  ventriculum  ccteraqne  intestina  morbe 
implicare  et  gravissima  illa  gastroenteritidis  symptomata 
provocare  potest.  Rarius  hepar  solum  inflammatione 
afficitur  ibique  in  suppurationem  transit.  Saepe  irri¬ 
tabilitas  cerebri  adaucta,  quae  inflammatione  chronica 
sustentatur,  finitur  apoplexia.  Nec  minus  apparet  hy¬ 
drops  aut  sine  aut  cum  diarrhoea,  aut  post  peritoniti— 
dem,  aut  tumore  duodeni  circulationem  sanguinis  im¬ 
pediente.  Vires  in  dies  magis  magisque  labuntur,  cibi 
solidi  non  amplius  assumi  possunt,  fluidi  nonnisi  ma¬ 
gnis  cum  molestiis;  interdum  renes  postremo  irritantur 
atque  inflammantur.  Raro  mors  consequitur  repentina 
cum  omnibus  haemorrhagiae  internae  symptomatis.1) 

•  y  ,  <  >  »  l 

Distinguenda  autem  est  inflammatio  1)  a  morbis 
hepatis:  hoc  summi  momenti  est,  quia  saepissime  cum 
his  confunditur.  Talem  casum  enarrat  Conwell,2) 
ubi  in  viro,  quem  medicus  morbo  hepatis  chronico  la¬ 
borare  opinatus  erat,  nonnisi  tunica  mucosa  duodeni 
fusca  et  condensata  reperta  est  In  hepatitide  chro- 
nica  dolor  nonnisi  in  hypochondrio  dextro,  item  tumor, 
fel  magis  citiusque  alteratum,  eius  influxus  in  duode¬ 
num  magis  impeditus,  plerumque  icterus,  obstructio 
alvi,  vomitus  minus  frequens,  sed  multo  citius  sequitur 
hydrops. 

i  2)  ab  inflammatione  pylori:  in  hac  dolor  et  vo¬ 
mitus  in  prima  concoctionis  periodo,  non  in  secunda: 
dolor  ad  humerum  dextrum  non  transgreditur,  icterus 
et  tumor  in  regione  duodeni  non  observatur. 

.3)  a  pancreatitide  chronica:  dolor  qui  in  dorso 
sentiri  videtur,  salivatio  oris  et  diarrhoea  salivalis,  ci- 

1)  Cf.  Broussais  1.  c.  p.  40—42. 

2)  Sclimidtfs  Jahrb.  Bd.  X.  S.  372, 

tius  hydrops  sequitur,  nullus  icterus,  multo  maior  macies. 

Plurium  historiarum,  quas  Broussais3)  de  hoc 
morbo  refert,  haec  mihi  memoratu  dignissima  esse  vi¬ 
detur.  Vir  triginta  annorum,  corporis  robusti,  mense 
Iulio  levi  gastroenteritide  affectus  erat,  eique  emetica 
et  laxantia  data.  Ex  eo  tempore  laborabat  dolore  re¬ 
gionis  duodenalis,  et  medicus,  quia  hunc  ab  obstructio¬ 
ne  hepatis  pendere  putabat,  mercurium  dulcem  et  eme¬ 
tica  praescripsit.  His  vero  remediis  malum  augentibus 
Broussais  mense  Novembri  arcessitus  omnia  sym¬ 
ptomata  gravis  inflammationis  duodenalis  observavit. 
Dolor  imprimis  sub  vesperam  exacerbabatur  et  hirudini¬ 
bus  morphiique  acetici  usu  levabatur:  diaeta  levi  et 
parca  aegrotus  ita  adiutus  est,  ut  sub  finem  huius 
mensis  levem  carnem  comedere  posset.  Sed  diaetae 
aberratione  post  duos  menses  morbus  rediit:  dolores 
acerbissimi  in  regione  lumbali  dextra,  qui  nullis  reme¬ 
diis  levabantur:  tandem  omnia  peritonitidis  symptomata, 
mox  secuta  est  mors.  In  sectione  signa  peritonitidis 
inventa,  omentum  maius  condensatum,  ventriculus  non¬ 
nisi  circa  pylorum  rubefactus  in  fundo  facile  conteri 
poterat,  omnes  tunicae  duodeni  coloris  fusci,  ileum  et 
colon  fere  normalia:  hepar  pingue,  flavidum,  diminutum, 
ductus  choledochus  prope  ostium  magno  calculo  bilia- 
rio  ita  extensus,  ut  totum  scalpellum  facile  introduci 
posset. 

7.  Ulcera. 

Imprimis  afficiuntur  glandulae  Brunneri:  ita  in 
morbo  mucoso,  quem  lio  ederer  et  Wogler  tam  c- 
gregie  descripsere,  glandulae  Brunneri  in  duodeno 


3)  I.  c.  p.  69—75. 

degenerant  et  intumescunt  *),  rarius  afficiuntur  gland. 
Peyerianae.  Saepissime  ulcera  sunt  tuberculosa,  ra¬ 
rius  scrofulosa. 

Dolor  in  regione  epigastrica  a  praecordiis  dex¬ 
trorsum  ad  regionem  duodeni  pergens:  interdum  au¬ 
tem  eo  in  loco,  quo  epigastrium  in  hypochondrium  si¬ 
nistrum  transit.  Quod  haud  raro  pendet  a  ventriculo, 
qui  in  morbis  duodeni  interdum  locum  mutat,  interdum 
autem  a  degenerationibus  regioni  duodenali  insidentibus. 

Dolores  non  continui  sunt,  sed  saepe  remittunt 
atque  auct.  Irwin  ita  crescere  possunt,  ut  acerbitate 
dolores  colicos  imitari  videantur:  saepe  crescunt  sine 
ulla  causa  nota,  imprimis  vero  post  largiorem  coenam. 
/Sentiuntur  autem  in  intimo  abdomine,  aut  situ  laterali  au¬ 
gentur,  organis  finitimis  duodenum  hoc  situ  prementibus. 
Si  dolores  ad  certum  quoddam  fastigium  evecti  sunt, sequitur 
vomitio  materiae  amarae,  acidae  — 5  horis  post  coenam. 
Cibi  diluti,  pulti  similes  eiiciuntur,  raro  non  diluti.  Vo¬ 
mitus  plerumque  per  aliquot  horas  crebro  redit:  pri¬ 
mum  cibi  assumti  redduntur,  dein  massa  aquosa,  spu¬ 
mosa.  In  chronica  morbi  specie  plerumque  obstructio 
alvi,  in  acuta  modo  diarrhoea,  modo  obstructio.  Alvo 
soluta  deponuntur  saepe  faeces  nigrae  tenaces,  piceae, 
quales  Albers  saepius  vidit.  Macies  tanta,  ut  cutis 
ossibus  inhaerere  videatur:  etiam  sec.  Naumann  ul¬ 
cera  duodeni  magna  et  profunda  mox  summum  maciei 
gradum  efficiunt:  multo  magis,  quam  ulcera  ventriculi 
ceterorumque  intestinorum.  Lingua  fere  semper  obdu¬ 
cta,  interdum  alba,  interdum  fusca.  Nonnisi  in  singu¬ 
laribus  casibus  et  per  breve  tempus  tumor  regionis 


1 )  Cf.  I.  F.  H.  A 1  b  e  r  s ,  d.  Dariugeschwure.  1831.  p.158  u.273. 


hypochondriacae  dextrae  observatur  secundum  Albers. 
Si  ulcera  in  suprema  duodeni  parte  sedem  habent,  haud 
raro  praeter  mucum  spissum,  tenacem,  1’elle  commixtum 
etiam  sanguinis  maior  minorve  copia  evomitur,  saepe 
etiam  massa,  similis  ei,  quae  in  morbo  nigro  Hippo¬ 
cratis  eadem  via  eiioitur.  Vomitus  non  solum  fre- 

t » »  . 

quentissimus,  sed  etiam  vehementissimus,  ita  ut  per 
maximam  diei  partem  perduret,  usque  ad  summam  ae¬ 
groti  inanitionem. 

Hic  morbus  oritur  plerumque  e  causis  internis, 
post  inflammationem  non  plane  resolutam,  et  hoc  in 
casu  dolores  post  eam  semper  perdurant:  aut  e  dys- 
crasia  tuberculosa,  cancrosa.  Interdum  etiam  causae 
externae  morbum  produxerunt,  ita  in  uno  casu,  quem 
Gaubius  observavit,  ossicula  comesta.  Morgagni1) 
invenit  ulcera  in  duodeno  hominis,  qui  arsenico  neca¬ 
tus  est.  In  alio  casu,]  quo  vesanus  omnibus  peritoni¬ 
tidis  symptomatis  mortuus  erat,  jn  duodeno  reperta  est 
►  .... 

perforatio,  orta  ex  ulcere,  quod  cochlear  magnum  fer¬ 
reum  rubiginosum,  ab  aegroto  ipso  inscio  devoratum, 
effecerat:  pylorus  sanus  erat2). 

\  . .  . .  t  i 

Ulcera  duodeni  plerumque  lethalia  sunt:  mors  in- 

t  *  .<  » !  • 

ducitur  aut  inanitione  virium  per  vomitum  et  diarrhoe- 

J'  •  *  i  ;  i.  m  . 

am,  aut  perforatione,  qua  contenta  duodeni  m  cavum 
abdominis  effunduntur  et  peritonitidem  celeriter  lethalem 
commovent:  interdum  autem  testibus  Abercrombie, 

*  '  „  t  l  t  •  t  • 

Naumann,  Albers  aliisque  per  haemorrhagiam  in¬ 
ternam,  si  ulceratio  usque  ad  ramos  arteriae  hepaticae 
pergit  eosque  perforat:  tum  totum  intestinum  sanguine 

1)  1.  c.  epist.  59,  §.  3. 

2)  Froriep’s  Notizen  aua  dem  Gebiet  der  Heilkuude.  Bd. 
XXXVIII,  S.  320. 

coagulato  repletam,  et  sanguis  plerumque  vomitu  eiici- 
tur,  interdum  etiam  diarrhoea  cruenta.  In  cadaveribus 
partes  adiacentes  plerumque  condensatae  inveniuntur, 
induratae,  fundus  ulceris  albidus,  lardosus,  unde  haec 
ulcera  cancrosa  vocantur.  In  superiori  parte  duodeni 
imprimis  magna  sunt  atque  profunda.  Primum  afficitur 
tunica  mucosa,  deinde  muscularis  et  tela  cellulosa  sub¬ 
jecta,  quae  materias  fluidas  rubras  albasque  continet 
saepeque  in  massam  albam  lardosam,  rubris  maculis 
conspersam  degenerat.  Interdum  ductus  lymphatici 
prope  ulcus  amplificati  atque  inflammati1). 

Ad  diagnosin  stabiliendam  inserviunt  vomitiis,  qui 
tempore  saepius  nominato  post  coenam  consequitur,  do¬ 
lores  in  regione  duodeni,  qui  sedem  penitiorem  habent, 
quam  dolores  colici:  tum  diarrhoea  aut  obstructio  alvi, 
macies  magna.  Distinguenda  sunt: 

1)  ab  ulceribus  ventriculi:  vomitus  in  his  coenam 
statim  sequitur,  sapor  oris  acidus  diu  morbum  antece¬ 
dit:  qualitas  ciborum  maioris  momenti  est  ad  vomitum 
provocandum,  dolores  magis  in  superficie  abdominis 
nonnisi  in  regione  epigastrica,  situ  laterali  non  augen¬ 
tur,  cibis  aegroto  non  consentaneis  citissime  provocam- 
tur,  macies  multo  minor. 

2 )  ab  ulceribus  ceterorum  intestinorum :  dolor  etialn 
in  regione  umbilicali  et  hypogastrica,  praecipue  in  re¬ 
gione  iliaca  dextra,  fere  semper  diarrhoea,  rarius  vo¬ 
mitus,  minor  macies. 

3)  ab  inflammatione  duodeni  acuta:  haec  celeriter  o- 
ritur,  omnia  symptomata  vehementiora,  pulsus  inflam¬ 
matorius,  saepe  icterus,  methodus  aritiphlogistica  bene 
instituta  bonum  praestat  eventum. 

1)  Cf.  Broussaie  I.  c.  p*  45  —  47. 

Multos  casus,  in  quibus  post  longas  molestias, 
quas  iam  descripsimus,  mors  peritonitide  inducta  est,  et 
ulcera  in  duodeno  inventa  sunt,  Abercroinbie,  Gra- 
ham,  Broussais,  Naumann,  Albers  in  operibus 
allatis  narravere.  Rariorem  autem  casum,  in  quo  mors 
ulceratione  usque  ad  arterias  procedente  illata  est,  re¬ 
fert  Broussais1).  Vir  sexaginta  annorum,  habitu 
gracili  sed  corpore  robusto,  coloris  faciei  flavissimi, 
saepius  ob  rheumatismum  emeticis  et  laxantibus  usus 
erat,  quo  facto  concoctio  ciborum  valde  est  turbata. 
Contra  hanc  primam  indisposidonem,  quae  ructibus  et 
flatibus  clare  sese  ostendit,  laxantia  data  sunt,  at  malum 
crevit  in  dies.  Quare  aegrotus  parcae  diaetae  indulsit, 
nonnisi  aqua,  oleribus  levissimis  et  carne  alba  flueba¬ 
tur,  unde  status  eius  multo  melior  evasit:  concoctio  ci¬ 
borum,  quae  per  multos  annos  maximas  ei  fecerat  mo¬ 
lestias,  bona  erat.  Tribus  annis  post  ob  tumorem  can- 
crosum  brachium  ei  amputatum  est:  quo  facto  ventri¬ 
culus  et  duodenum  irritabilitate  adaucta  laborare  coe¬ 
pere,  dolores  eius,  pulsationes  arteriae  coeliacae:  haec 
symptomata  hirudinibus  et  fomentis  emollientibus  leva¬ 
bantur.  Post  nonnullos  dies  aegrotus  tam  bene  se  ha¬ 
buit,  ut  cibi  leves  ei  permitterentur,  sed  semper  sitis 
post  coenam  et  calor  epigastrii  remanebant.  Die  deci¬ 
mo  morbi  repente  horrores  totius  corporis  exorti,  con¬ 
vulsiones,  extremitates  frigidae  —  mors.  In  sectione 
inventus  est  canalis  intestinalis  sanguine  coagulato  im¬ 
pletus,  ulcus  in  superiori  duodeni  parte  fere  sanatum, 
sed  in  fundo  eius  foramen,  quod  ad  arteriam  hepati¬ 
cam  perrexit:  cetera  intestina  sana,  hepar  exsangue, 


1)  1.  c.  p.  66  —  67, 

flavum,  tuberculosum.  Eodem  modo  in  alio  casu  vena 
portarum  ulcere  duodeni  perforata  erat1)» 

Abercrombie2)  curabat  mulierem,  quae  ex  lon¬ 
go  tempore  aliquot  post  coenam  horis,  et  post  vel  mi¬ 
nimos  motus  doloribus  hypochondrii  dextri  cruciabatur. 
Subito  dolores  in  hac  regione  exacerbati  et  sympto¬ 
mata  ilei  secuta  sunt:  pulsus  debilis,  celer,  magna  vi¬ 
rium  prostratio,  abdomen  tensum  et  inflatum,  mors  qua- 
tuor  diebus  post  initium  morbi.  In  superiori  duodeni 
parte  prope  pylorum  ulcus  inventum  est,  diametro  y*", 
margine  elato,  alto,  in  fundo  ad  1/6ii  perforatura.  Me¬ 
moratu  dignum  est,  quod  tantum  temporis  inter  initium 
morbi  atque  mortem  intercessit;  ut  plurimum  mors  se¬ 
quitur  post  18  —  30  horas,  in  nonnullis  casibus,  quos 
Broussais  refert,  post  5  —  6  horas. 

8.  Gangraena. 

Inflammatio  summae  vehementiae,  sive  ex  causis 
internis  sive  externis,  quae  in  duodeno  permanentes, 
intestinum  perpetuo  irritabant,  antecessit:  repente  do¬ 
lores  antea  vehementissimi  evanescunt,  pulsus  debilis, 
extremitates  frigidae,  facies  ac  labia  pallida,  singultus, 
convulsiones,  saepe  sensus  caloris  in  hypochondrio 
dextro  et  epigastrio,  cetero  corpore  horroribus  con¬ 
quassato.  Saepe  etiam  horror  totum  corpus  concutiens 
haec  symptomata  antecedit.  Deinde  vomitio  sanguinis, 
aut  massae  nigrae,  retrimentis  eoffeae  similis,  vires  cito 
collabuntur.  Ita  invenit  Craigie  in  viro,  post  vehe¬ 
mentes  regionis  duodenalis  dolores  haemorrhagia  gas- 
tro-enterica  mortuo,  tunicam  mucosam  duodeni  gan¬ 
graenosam  ,  item  H  u  s  s  o  n  in  muliere  septuagena- 

1)  Annales  de  la  ined.  pliys.  T.  IV,  p.  21. 

2)  Sc.hwidts  Jahrb.  SupplementJjd.  I,  p.  121. 


ria1)  et  Morgagni2)  in  iuvenc  post  inflammationem, 
suppressa  febri  intermittente  exortam.  Moseley  inflam¬ 
mationem  gangraenosam  partis  superioris  duodeni  cau¬ 
sam  gravissimam  febris  flavae  esse  contendit;  dicit  de 
duodeno:  ,,This  viscus  seems  to  bear  the  chief  burden 
„of  the  disease,  while  life  remains  and  the  principai 
vestiges  of  its  effects  after  death  3).u  In  stadio  in¬ 
flammationis,  inquit,  febris  est  vehemens,  calor  magnus, 
pulsus  durus,  facies  rubra,  lingua  alba  cum  singulis 
punctis  flavis,  sitis  ingens,  cutis  sicca,  ardens,  vomitus 
biliosus,  angor  praecordiorum  cum  sensu  constrictionis: 
calor  magnus  et  dolores  regionis  hypochondriacae  dex¬ 
trae,  urina  parca,  fusca.  Post  12  —  48  horas  labi— 
tur  pulsus,  intermittit  atque  interdum  valde  debilis  fit: 
vomitus  frequens  ac  copiosus  summa  cum  vehementia: 
massa  eieeta  similis  est  retrimentis  eoffeae,  aut  color 
eius  est  ferreo-cinereus:  nihil  in  ventriculo  remanet, 
respiratio  difficilis,  alta,  lingua  sicca,  fusca,  saepe  ni¬ 
gra,  sudor  frigidus  et  viscidus,  oculi  collapsi,  flavi; 
circa  os  et  regionem  temporalem  color  flavus,  subsul- 
tus  tendinum,  urinae  nigrae  excretio  saepe  plane  op¬ 
pressa,  summum  frigus  totius  corporis^  calor  nonnisi 
in  regione  ventriculi  et  duodeni:  deliria,  tremor  artu¬ 
um,  lingua  balbutiens,  sanguis  defluit  e  naribus,  ore, 
interdum  e  coruea,  faeces  nigrae  cruentae,  maculae 
lividae  in  toto  corpore,  imprimis  in  praecordiis,  singul- 
a  tus,  demum  mors4).  Plerumque  Moseley  ventricu¬ 
lum  superioremque  duodeni  partem  gangraenosam  in- 

1)  Schmidts  Jahrb.  Bd.  VI,  S.  119.  Bd.  VII,  8.  29fi. 

2)  1.  c.  epist.  34,  §.  9. 

3)  Bcnjamin  Moseley  treatise  on  tropical  diseases,  4th 

edit.  London  1803.  p.  441. 

Of.  Moseley,  I.  c.  p.  438. 

venit,  imprimis  si  maculae  illae  in  toto  corpore  ante 
mortem  apparuerant,  unde  etiam  vomitum  massae  ni¬ 
grae  derivat.  Semper  autem,  etsi  morbus  perpaucas 
tantum  horas  duraverat,  clarissima  inflammationis  vesti- 
gia  in  duodeno  invenit.  Alii  etiam  in  inferiore  parte 
duodeni  et  initio  jejuni  maculas  gangraenosas  se  in¬ 
venisse  contendunt,  quas  vero  Moseley  nunquam  vidt. 

In  opere  allato1)  refert  Moseley  historiam  iuve- 
nis,  quem  quatuor  ante  mortem  horis  invisit:  sanguinem 
nigrum  evomuit,  sanguis  etiam  e  naribus  ore  et  cor¬ 
nea  profluxit,  abdomen  immenso  aere  extensum,  cutis 
flava  maculis  caeruleis  quasi  conspersa:  totum  cor¬ 
pus  frigidum,  praeter  praecordia,  singultus,  sed  nec 
coma,  nec  delirium:  mentis  plane  compos  erat,  sed  a- 
nimi  magna  deiectio,  loqui  non  poterat.  Frequenti  vo¬ 
mitu  exhaustus,  quum  sanguis  inter  vomendum  eius 
laryngem  et  tracheam  intrasset,  mortuus  est:  duode¬ 
num  gangraenosum  inventum. 

Singularem  casum  enarrat  Gtau  b i  us2):  mulier  17 
diebus  postquam  ossiculum  se  devorasse  putavit,  re¬ 
pente  multum  sanguinis  vomere  coepit:  membra  frigida, 
facies  et  labia  pallida,  pulsus  non  sentiendus,  vomitus 
sine  tussi  consecutus  est:  sanguis  ruber,  coagulis  re¬ 
cens  formatis  commixtus.  Vomitus  semper  rediit  cum 
convulsionibus,  lipothymiis;  frigus  totius  corporis:  trium 
horarum  intervallo  undecim  sanguinis  libras  amisit,  mox 
secuta  est  mors.  In  sectione  oesophagus  et  ventricu¬ 
lus  sanus  inventus,  duodenum  in  media  parte  quasi 
fundam  formabat,  aere  et  sanie  extensam,  hoc  loco 
digiti  pressione  diruptum  est.  Tunica  mucosa  fusca 


1)  1.  c.  p.  476. 

2)  Frorieps  Notizeu  Uti.  X.  173. 

erat  et  dissolvi  non  poterat1 2).  Memoratu  dignum  cs t, 
quod  hoc  in  casu  fere  nullus  dolor  antecessit:  equi¬ 
dem  non  credo  levi  inflammatione  tunicae  mucosae, 
qualis  hic  ob  exiguos  dolores  existere  potuit,  tantam 
haemorrhagiam  tara  brevi  tempore  productam  esse:  nec 
sanguis  ex  aneurysmate  aortae,  quod  duodenum  for¬ 
tasse  perforaverat,  profluere  poterat,  nara  tunc  mors 
multo  prius,  quam  post  14  horas  secuta  esset:  nec 
ulcus,  quod  minorem  arteriam  perforasset,  aderat:  quare 
hic  certo  haemorrhagia  a  gangraena  derivanda  est. 

9.  Ruptio. 

Discernitur  eo  a  perforatione,  quod  in  intestino 
sano  oritur,  quare  nulla  morbi  symptomata  antecedunt. 
Plurimis  in  casibus  oritur  accedente  vi  quadam  externa, 
aut  magnis  corporis  contentionibus  gravibusque  animi 
affectibus,  post  largiorem  coenam.  Symptomata,  e  qui¬ 
bus  ruptionem  duodeni  suspicari  licet,  sunt  haecce: 
repente  oritur  causis  supra  allatis  dolor  vehemens  epi¬ 
gastrii  aut  hypochondrii  dextri,  rnassae  aquosae  bilio¬ 
sae  magna  copia  evomuntur,  singultus,  lipothymiae, 
mors  plerumque  celeriter  sequitur  gravi  peritonitide. 

D  u  p  u  y  J)  observavit  virum,  qui  post  largam  coe¬ 
nam  multa  ac  diversa  spirituosa  assumserat  et  postea 
iratus  gravi  rixa  implicatus  erat:  repente  dolores  ve- 
hementissimi  regionis  epigastricae,  vomitus,  extremitates 
gelidae,  dolores  postea  gravissimi  circum  praecordia, 

1)  Rudolphi  dicit  (Grundriss  der  Physiol.  Bd.  II.  Abthl. 
2.  S.  119.)  de  statu  intestinorum  post  haemorrhagiam 
internam:  „Nunquam  vidi  vascula  dirupta  in  intestino, 
quare  in  talibus  casibus  sanguis  haud  dubie  per  diape- 
desin  profluit:  sed  maxime  mirandum  est,  quod  tanta 
sanguinis  copia  et  tam  brevi  tempore  usque  ad  sum^ 
inara  virium  consumtionem  effunditur.14 

2)  Julius  ii.  Gers«n’s  Magaziu  1827.  p.  495. 

sensus  oneris  in  inferiori  parte  abdominis  cum  tenesmo, 
pulsus  arteriae  radialis  et  temporalis  omnino  non  sen¬ 
tiendus,  tamen  color  faciei  haud  abnormis,  functiones 
animi  non  turbatae  —  sub  vesperam  mors  placida. 
Sectio  cadaveris  demonstravit  4"  a  pyloro  ruptionem 
transversam  duodeni,  cuius  textura  prorsus  normalis 
erat,  fere  ad  tertiam  totius  intestini  partem :  hepar  ma¬ 
ximum,  sanguine  repletum. 

Coi  lier2)  vidit  puerum,  qui  quum  prope  murum 

adstaret,  axi  machinae  cuiusdam  gravem  ictum,  qui 

* 

magnum  ei  fecit  dolorem,  regionis  umbilicalis  tulit. 
Tum  vomuit,  lectum  petiit,  sed  nonnullis  horis  post 
surrexit,  domum  reliquit  atque  sub  vesperam  rediit. 
Per  totum  diem  saepe  fluidum  aquosum  evomuerat, 
quum  ventriculus  nihil  retinere  posset.  Circa  vespe¬ 
ram  materiam  biliosam  evomuit  et  13  horis  post  ictum 
illatum  mortuus  est,  viribus  subito  collapsis.  Sectio 
cadaveris:  Abdomen  aere  fluidoque  cruento  exten¬ 
sum,  duodenum  eo  in  loco,  ubi  caput  pancreatis  obte¬ 
git,  in  regione  vertebrae  lumbalis  secundae  prorsus 
laceratam  eoque  in  loco  lividum,  pars  tnferior  prorsus 
a  superiori  disrupta. 

10.  Perforatio. 

Plerumque  oritur,  postquam  per  longum  tempus 
symptomata  morbi  chronici  duodenalis,  imprimis  sym¬ 
ptomata  ulcerationis  supra  descripta,  antecesserunt,  sive 
ulcera  causis  internis  sive  externis  orta  sunt.  Saepis¬ 
sime  sine  ulla  causa  nota,  praecipue  autem  post  lar¬ 
gam  coenam  oritur  sensus,  tanquam  aliquid  in  abdo¬ 
mine  cedat:  tum  dolor  repentinus  aut  paullatim  cre¬ 
scens  hypochondrii  dextri.  Hoc  ab  eo  pendet,  utrum 


1)  S  chmidfs  Jahrb.  Bd.  I.  p.  42. 

omnia  contenta  intestini  simul  effluant  ;(tum  dolor  re¬ 
pentinus),  an  pauliatim  emanent  Deinde  sequitur  vo¬ 
mitus,  obstructio  alvi,  aut  faeces  fere  nigrae.  Tum 
symptomata  apparent  peritonitidis  universalis,  et  mors 
haud  procul  abest.  Causa  frequentissima,  uti  iam  dic- 
tum,  est  ulceratio,  sed  non  sola:  nam  i)  spasmus  du¬ 
odeni  iam  abnormis,  2)  magna  duodeni  iam  abnormis 
extensio  per  aerem,  aut  cibos  dyspeptos,  3)  scirrhus 
eam  perficere  possunt.  Saepius  vero  inventa  est  per¬ 
foratio,  nec  ulla  symptomata,  quae  morbum  duodeni 
indicarent,  antecesserant.  Talem  casum  observavit 
JSbermayer1)  in  milite,  qui  post  exercitium  deorsum 
corpus  inclinans  dolorem  vehementem  in  hypochondrio 
dextro  subito  sensit:  mox  successere  singultus  perpe¬ 
tuus,  vomitus,  pulsus  vix  sentiendus,  lipothymiae  fre¬ 
quentes,  mors  altero  mane.  Sectio  cadaveris  demon¬ 
stravit  in  duodeno  prope  pylorum  foramen  magnitudine 
et  forma  grossi  argentei:  margines  eius  paulium  den¬ 
siores  atque  cum  collo  vesicae  urinariae  cohaerentes: 
omnes  tunicae  duodeni  aequabiliter  et  velut  subula  per¬ 
foratae:  nullum  corpus  alienum  in  intestinis,  aut  ca¬ 
vo  abdominis  inventum. 

Similem  casum  enarrat  A bercrombie:  2)  vir, 
qui  semper  sanus  fuisse  videbatur,  repente  inter  labo¬ 
rem  vomitu  ct  dolore  abdominis  vehementi  vexatus  est, 
pulsus  celer  et  debilis,  collapsus  virium,  post  horas 
48  mors  aegrotum  cruciatu  liberavit.  In  cavo  abdo¬ 
minis  nil  aliud  inventum,  nisi  magna  fluidi  faeculenti 
copia:  in  inferiori  parte  duodeni  perforatio  tam  parva, 
ut  vix  calamus  scriptorius  introduci  posset.  Haec  per- 


1)  Selimidfs  Jahrb.  Bd.  IX.  S.  303. 

2)  1.  c.  p.  303. 

foratio  orta  erat  ex  ulcere  tunicae  mucosae,  multo  mar¬ 
iori,  quam  foramen  descriptum. 

Alium  casum,  quo  duodenum  ossiculo,  quod  in 
eo  permarserat,  perforatum  est,  refert  Gessncr:  1)  3" 
a  pyloro,  inquit,  inveni  duodenum  perforatum  ossiculo 
minutae  avis  tribus  forte  aut  quatuor  diebus  ante  mor¬ 
tem  comestae.  Jam  a  multo  tempore  tormina  ventris 
infestaverant  aegrotum,  nulla  certa  sede  sed  vaga: 
denique  post  largius  sumtum  prandium  lipothymia  le- 
tliali  correptus,  intra  paucas  horas  mortuus  est. 

Quodsi  vero  duodenum  iam  antea  cum  aliis  or¬ 
ganis  concrevit  et  hoc  loco  ulcus  duodenum  perfora¬ 
vit:  non  oriuntur  symptomata  peritonitidis,  nam  in  tali 
casu  contenta  duodeni  cavum  peritonaei  non  intrant, 
plerumque  autem  observantur  haemorrhagiae  ex  or¬ 
ganis  laesis:  vomitus  sanguinis  aut  faeces  cruentae. 
Saepissime  hoc  accidit  in  hepate.  Talem  casum  refert 
P.  Rayer:2)  mulier,  quae  diu  aegrotaverat,  subito 
doloribus  vehementibus  colicis  vexata  est,  lipothymiae, 
massa  nigra  fluido  cruento  innatans  per  alvum  depo¬ 
sita:  superior  pars  corporis  sudore  frigido  tecta,  ve- 
hementissimi  dolores  abdominis  cum  dolore  urente  cru¬ 
rum,  coecitas,  angor  —  duabus  horis  post  mors.  In 
sectione  duodenum  cum  superficie  inferiori  margineque 
anteriori  hepatis  concretum  ibique  perforatione  6'"  longa 
cum  abscessu  dextri  lobuli  hepatis  coniunctum. 

Perforationem  vero  duodeni,  licet  hoc  intestinum 
tam  profundum  situm  occupet,  etiam  usque  ad  partes 
externas  penetrare  posse,  probat  observatio  memoratu 

1)  N.  acta  natur,  curios.  T.  II.  p.  363 

2)  Archiv.  gener.  T.  VII-  p.  161. 


32 


dignissima,  quam  Strcaten  *)  refert.  Mulier  quadra-*- 
ginta  annorum  querebatur  dolorem  epigastrii  et  hypo¬ 
chondrii  dextri,  qui  pressione  augebatur:  alvus  tarda, 
faeces  nigrae,  menses  irregulares.  Primum  ortus  est 
tumor  sub  scapula  dextra,  qui  sponte  apertus  suppu¬ 
ravit  et  post  plures  menses  sanatus  est.  Paullo  post 
parvus  tumor  dolens  ortus  est  sub  cute  inter  costam 
septimam  et  octavam  1  x]%u  ab  angulo  costarum.  Qui 
paullatim  crevit,  sponte  apertus  est  multamque  mate¬ 
riam  foetidam  effudit.  Mox  materia,  quae  ex  eo  pro- 

v  r 

fluebat,  eiusdem  conditionis  erat,  quam  cibi  ab  aegrota 
assumti:  paullo  post  fluida,  quamprimum  ea  assumse- 
rat,  per  aperturam  externam  profluebant ;  aqua,  quam 
aegrota  biberat,  secessit  acida,  lac,  quod  breve  tantum 
tempus  aegrota  retinuit,  coagulatum  profluxit.  In  hy¬ 
pochondrio  sinistro  nullae  molestiae.  Mox  sensum  ac¬ 
cusabat,  tanquam  potus  assumtus  dextrorsum  ac  re¬ 
trorsum  pervaderet.  Alvus  plerumque  obstructa ;  mox 
macrescere  coepit,  febrique  hectica  consumta  est.  Se¬ 
ctio  cadaveris:  duodenum  inde  a  pyloro  deorsum  fle¬ 
ctebatur,  lobulum  hepatis  dextrum  et  sinistrum  medios 
pervasit;  ultra  locum,  quo  duodenum  alteram  faciebat 
curvaturam,  apertura  erat  in  eius  tunicis,  fere  3"  ab 
apertura  externa  inter  costas  distans,  cumque  ea  per 
canalem  coniuncta. 

11.  Nimia  extensio. 

Duodenum  quum  nonnisi  superne  a  peritonaeo 
obductum,  reliquum  autem  laxa  tantum  tela  cellulosa 
circumdatum  sit:  valde  extendi  potest,  quod  plures  se¬ 
ctiones  demonstrarunt,  auct.  Graham1 2)  ita,  ut  ventri- 


1)  London  ined.  and  physic.  Journ.  Vol.  LXI.  p.  93. 

2)  1.  c»  p.  31. 


da 


culum  magnitudine  aequet.  Hoc  effici  potest  i)  mul¬ 
tis  cibis  dyspeptis  in  eo  remanentibus,  imprimis  affecta 
fellis  secretione  eoque  non  affluente,  quo  fit,  ut  par- 
tim  cibi  non  prorsus  concoquantur,  partitu  motus  intes¬ 
tinorum  peristalticus  hebetetur.  2)  coarctatione  annuli 
mesenterici,  quo  fit,  ut  cibi  assumti  duodenum  non  re¬ 
linquant  3)  aere  in  eo  incluso  praecipue  apud  hypo¬ 
chondriacos.  4)  muco  certis  temporibus  in  eo  accumu¬ 
lato1).  5)  apud  neonatos  meconio  ibidem  retento2). 
Ycats,  qui  hunc  morbum  optime  atque  accuratissime 
observavit,  eum  imprimis  ab  aere  in  eo  ob  impeditam 
ciborum  concoctionem  evoluto  derivat.  Extensione  et 
pressione  mechanica  magni  dolores  ac  spasmi  in  eo 
existunt,  quibus  ductus  choledochus  et  pancreaticus 
comprimuntur,  et  fellis  succique  pancreatici  affluxus 
impeditur:  imprimis  collum  vesicae  felleae  hepati  ap¬ 
primitur,  eoque  fel  ia  ea  retinetur.  Quare,  duodeno 
extenso  perpetuo  talem  pressionem  exercente,  existit 
sensus  plenitatis  et  dolor  circa  praecordia  et  secundum 
coli  transversi  decursum.  Color  cutis  subflavus,  infla¬ 
tio  quaedam  et  sensus  pressionis  valde  iniucundus  ad 
cartilaginem  costae  octavae  dextrae,  id  quod  non  tan- 
tumab  extensione  duodeni,  sed  etiam  a  compressione  du¬ 
ctus  Wirsungiani  ductuumque  biliferorum  pendet.  Per¬ 
tinax  alvi  obstructio,  vomitio  massae  acidae,  flavae,  in¬ 
terdum  nigrae,  quo  molestiae  saepe  levantur.  Ea  par» 
venae  cavae  inferioris,  quae  duodeno  subest,  comprimi 
eoque  reditus  sanguinis  ad  atrium  dextrum  impediri 
potest.  Quod  si  diutius  perdurat,  varices  in  cruribus, 
omnia  symptomata  plethorae  abdominalis,  syncope,  pul¬ 

li  «f.  Teats  1.  c.  p.  151. 

2)  cf.  Haimaon  spez.  Pathol.  ii.  Tliorap,  1832.  Bd.  IL  S  416. 

ius  irregularis1 2).  —  Naumann  dicit  de  hoc  morbo:*) 
„Aegrotus  sentit  dolorem  vehementem  constringentem 
circum  praecordia,  cui  saepissime  cardialgia,  vomitus, 
singultus  superveniunt.  Frequentissima  causa  harum 
molestiarum  est  extensio  ventriculi  et  duodeni,  imprimis 
per  cibos  non  plane  concoctos.  Iloffmann3),  obser¬ 
vavimus  saepius,  ait,  bilis  stagnationem,  qua  distendi¬ 
tur  duodenum,  in  corporibus  imbecillioribus,  in  feminis, 
quas  menses  defecerant,  hypochondriacis,  in  febribus 
intermittentibus  praepostere  suppressis,  in  diaetae  aber¬ 
ratione,  praesertim  post  iracundiam :  alvus  tarda,  flatus: 
qui  lumborum  dolores  et  anxietates  commovent:  emetica 
multa  iuvanf.  Idem  refert  casum  viri,  qui  per  vitam 
sedentariam  et  labores  continuos  ingentem  humorum 
impurorum  copiam  circa  primas  vias  colligere  solebat 
Is  si  ventriculum  plus  iusto  cibis  solutioni  difficiliori¬ 
bus  aggravatus  erat,  premebatur  anxietate,  angustiis 
circa  praecordia,  phlogosi,  dolores  circa  scrobiculum 
cordis  et  latus  dextrum :  cibos  porro  respuebat,  somno 
parco,  cutis  flavo  foedoque  colore:  quae  symptomata 
saepius  recurrebant  Emetico  sumto  et  subsecutis  qua- 
tuor  vomitibus  bilis  crassae  aegro,  qui  praecedente 
nocte  integra  vehementissimis  cruciabatur  symptomatis, 
rediit  somnus  et  appetitus,  anxietates  omnes  remisere. 
Secundum  haec  symptomata  non  dubitandum  e§t,  quin 
sedes  morbi  in  duodeno  fuerit. 

Quem  morbum,  si  longius  perdurat,  etiam  letha- 
lem  fieri  posse,  demonstrat  casus  a  Lechel4)  relatus.  In 
theologo  cruciatus  intolerabilis  in  ventre  per  intervalla  intu- 

1)  cf.  Yeats  1.  c.  p.  135  —  37. 

2)  1.  c.  Bd.  II.  S.  236. 

3)  de  duodeno  multorum  malorum  causa  p.  192. 

4)  Ephemerid.  Nat.  Curios.  Dec.  II.  Aon.  JT.  observ.  76. 

mescente,  qui  non  remittebat,  priusquam  seri  acidi  acer¬ 
rimi  magna  copia  vomitu  eiiceretur.  Ubi  cibum  et  po¬ 
tum  assumserat,  recrudescebant  dolores.  Nonnunquam 
vomitu  eiecit  humorem  e  flavo  nigricantem,  alvus  sem- 
per  suppressa,  vix  unquam  nisi  frequentioribus  clysma- 
tis  soluta-tandem  mors.  Duodenum  humore  bilioso  re¬ 
pletum  erat  adeoque  dilatatum,  ut  quasi  bursam  refer¬ 
ret,  quae  ad  minimum  humoris  libram  continebat. 

12.  Coarctatio. 

Oritur,  partibus  duodeno  conterminis  continuo  id 
prementibus,  raro  tantum  hypertrophia  singularum  tu¬ 
nicarum  intestini:  i)  ventriculus  aere  aut  aliis  ex  cau¬ 
sis  valde  extensus  comprimit  et  coarctat  duodenum  ea 
parte,  qua  per  annulum  mesentericum  in  ieiunum  trans¬ 
it,  quo  iit,  ut  contenta  duodeni  ipsum  relinquere  ne¬ 
queant,  imprimis  si  colon  faecibus  induratis  refertum 
est.  2)  glandulae,  mesaraicae,  quae  circa  finem  duodeni 
numerosissimae  inveniuntur,  tumefactae  comprimunt  et 
coarctant  duodenum.  3)  idem  efficitur  hepate  valde 
amplificato  et  vesica  fellea  aqua  aut  calculis  biliaribus 
valde  extensa  4)  pancreas  hypertrophicum  et  indura¬ 
tum  comprimit  duodenum:  talem  casum  enarrat  de 
Haen  ,J)  in  quo  duodenum  pancreate  indurato  verte¬ 
bris  dorsalibus  ita  apprimebatur,  ut  fere  nil  amplius 
permeare  posset.  5)  idem  fit,  si  colon  adscendens  et 
transversum  multas  faeces  induratas  continet:  ita  S  t o  1  ia) 
vidit  duodenum  compressum  colo  ascendente  multis  du- 
risque  scybalis  referto.  In  omnibus  casibus  ventricu¬ 
lus  valde  extensus  erat. 

Symptomata  plerumque  sunt  vomitus  chronicus 

1)  St  oli  ratio  medend.  T.  VI.  p.  19  —  23. 

2)  I.  c.  T.  VII.  p.  98. 

sec.  St  oli,  Schaefer,  Kloss  8  —  4  horis  post 
coenam,  fluida  tantum  aut  cibi  maxime  eupepti  parca 
quantitate  assumti  jnon  evomuntur:  interdum,  imprimis 
si  pauci  cibi  sumuntur,  vomitus  per  aliquot  dies  inter¬ 
mittit,  sed  tunc  ceterae  molestiae  valde  augentur. 
Haud  raro  massae  nigrae  retrimentis  coffeae  similes 

.j»- 

evomuntur:  attamen  lingua  saepe  normalis  permanet. 
Huc  accedunt  saepe  dolores  vehementissimi  secundum 
duodeni  decursum,  qui  vomitu  levantur:  alvi  pertinax 
obstructio.  Plerumque  accedit  icterus,  postea  macies 
totius  corporis,  oedema,  morboque  perdurante  inducitur 
mors.  Saepius  diagnosis  etiam  eo  firmatur,  quod  or¬ 
gana  hypertrophica,  quae  duodenum  comprimunt,  sen¬ 
tiri  queunt;  si  colon,  scybalis  duris  refertum,  duode¬ 
num  comprimit,  durities  sentitur,  sed  multo  magis  in 
superficie  abdominis,  quam  si  ipsum  duodeniim  est  in¬ 
duratum:  nam  haud  raro  tunicae  duodeni  in  hoc  mor¬ 
bo  aegrotant,  induratae  sunt,  scirrhosae,  aut  aliis  cum 
organis  concretae. 

In  casu  illo,  quem  Claussen1)  refert,  mulier, 
vitam  agens  inopem  primum  laborabat  cardialgia,  tum 
nausea  et  vomitu,  denique  accessit  icterus:  faeces  du¬ 
rae  albidae ,  argillaceae,  lingua  pura,  sapor  oris  haud 
abnormis,  sed  nullus  appetitus  ciborum,  urina  fusca, 
paene  nigra,  oedema  pedum:  tandem  febri  hectica  con¬ 
fecta  est.  In  sectione  praeter  tubercula  hepatis  et 
hydatides  ovariorum  pars  descendens  duodeni,  ubi  du¬ 
ctus  choledochus  intrat,  valde  coarctata  reperta  est. 

Alium  casum  enarrat  Schaefer2):  Vir  quin¬ 
quaginta  annorum  diu  laborat  nausea  et  vomitu  denis 


1)  Horu’s  Archiv  1807.  p.  302  —  309. 

2)  Ifufelands  Journ.  Jtd.  XLVI.  S.  18  —  19. 

diebus,  qui  postea  etiam  diutius  intermisit:  consecutus 
autem  est  vomitus  mane  aut  sub  vesperam  sine  magna 
contentione,  ingens  massa  pultiformis  ciborumque  octo 
diebus  ante  sumtorum  et  nondum  plane  concoctorum 
vomitu  eiiciebatur.  Denique  secuta  est  summa  totius 
corporis  macies,  status  comatosus-mors.  In  sectione 
ventriculus  valde  extensus,  duodenum  autem  ita  coarc- 
tatum  inventum  est,  ut  vix  calamus  scriptorius  intrare 
posset. 

Interdum  mors  non  paullatim  inducitur  febri  hc- 
ctica,  sed  repentina  ruptione  aut,  si  inferior  pars  duo¬ 
deni  spasmis  afficitur,  aut,  si  cibis  nimis  extensum  est: 
structura  singularum  tunicarum  duodeni  normalis  esse 
potest.  Talem  casum  Vetter1)  nobiscum  commu¬ 
nicavit:  in  aegrota,  quae  diu  symptomatis  supra  de¬ 
scriptis  laboraverat  et  repente,  peritonitide  orta,  mortua 
erat,  invenit  ventriculum  sanum,  duodenum  autem  valde 
coarctatum,  circuitu  vix  1",  diametro  4'" :  in  parte 
deorsum  flexa  ruptio  erat  longa:  margines  eius 
laeves,  sine  ullo  inflammationis  vestigio.  Ultra  hunc 
locum  duodenum  magis  coarctatum,  textura  non  mu¬ 
tata. 

13.  Induratio. 

Multis  in  casibus  inflammatio  aut  acuta  aut  chro¬ 
nica  antecessit.  Post  coenam  abdomen  inflatur,  nausea, 
tandem  plerumque  vomitus  aliquot  post  coenam  horis 
consequitur:  interdum  autem  vomitus  non  adest,  ut  in 
casu,  quem  Bobertag2)  nobiscum  communicavit,  in 
quo  omnes  cibi  et  potus  aliquot  horis,  postquam  as- 
sumti  erant,  dolorem  vehementem  ardentem  in  prae- 


1)  Uufelan d’s  Journ.  Bd.  LXXXIII.  C.  8.  119  —  123. 

2)  Schmidft»  Jahrb.  Bd.  VIII.  p.  161  —  62. 

cordiis  et  hypochondrio  dextro  excitabant,  nanqnam 
autem  vomitus  secutus  est.  Simul  adest  singularis 
sensus  ponderis  praecordiis  immorantis,  saepe  dolor 
fixus  in  regione  duodeni.  Crebro  in  intimo  abdomine 
sentitur  tumor  durus,  laevis,  non  inaequalis  nec  con¬ 
fragus,  plerumque  non  dolens:  alvus  plerumque  obstruc¬ 
ta,  urina  turbida,  nec  tamen  ita  alienata,  ut  in  scirrho 

* 

duodeni.  Postea  accedit  auct.  Abercrombie  icterus 
chronicus. 

Haud  raro  mors  consequitur  per  febrem  hecticam, 
sed  non  semper:  nam  vita  diu  persistere  potest  sine 
magnis  molestiis,  et  saepe  demum  post  mortem  inventa 
est  induratio,  quam  ex  symptomatis  morbi  praegressi 
nemo  suspicatus  erat.  Saepe  cum  coarctatione  et  hy¬ 
pertrophia  coniuncta  esti  ita  invenit  Abercrombie1) 
in  cadavere  viri,  qui  ex  uno  anno  vomitu  ternis  die¬ 
bus  diversis  temporibus  redeunte  laboraverat,  duode¬ 
num  induratum  ac  condensatum  itaque  coarctatum,  ut 
vix  specillum  traduci  posset.  - —  Similem  casum  ha¬ 
bet  Heyfelder2):  mulier  tribus  diebus  post  largiorem 
coenam  gravioremque  animi  affectum  ictero  correpta 
est,  qui  in  dies  crevit,  sitis  magna,  nausea,  vomitus, 
dolores  gravissimi,  si  regio  epigastrica  premebatur:  in 
hypochondrio  dextro  nec  tumor  nec  dolores,  faeces 
glaucae  cum  striis  nigris:  denique  symptomata,  quae 
cerebrum  affectum  indicant,  defectus  conscientiae,  se¬ 
des  involuntariae,  nullus  vomitus,  tandem  mors.  Se¬ 
ctio  cadaveris:  duodenum  in  ea  flexura,  qua  pancreas 
amplectitur,  induratum,  condensatum  cum  eoque  peni¬ 
tus  concretum.  Apertura  communis  ductus  pancreatici 


1)  Scbmidfs  Jahrb.  Supplementb.  I.  p.  121. 

2)  Ibid.  Bd.  V.  p.  83. 


ei  choledochi  colliculum  m  duodeno  formabat,  magni¬ 
tudine  pisi  communis.  Haud  dubie  hoc  in  casu  icte¬ 
rus  ex  inflammatione  duodeni  ortus  erat,  quae  vehe¬ 
menti  illo  post  largiorem  coenara  animi  affectu  facile 
effici  potuit  et  hanc  indurationem  reliquit» 

Singularem  casum  huius  morbi  refert  Kloss1): 
vir,  apud  quem  vomitus  chronicus  vehendo  et  equitan¬ 
do  statim  post  coenam  ortus  erat,  postea  laborabat  eti¬ 
am  obstructione  alvi,  plures  dies  perdurante,  quae 
nunquam  plane  amovebatur.  Huc  accessit  icterus,  eo- 
que  remoto  diarrhoea  et  obstructio  alvi  alternans,  dolor 
fixus  in  regione  epigastrica,  qui  vomitu  levabatur: 
borborygmi,  magnus  ciborum  appetitus,  saepe  bulimus, 
tamen  magna  macies.  Postea  semper  post  coenam  fla¬ 
tulentia  abdominis,  cardialgia,  vomitio  frequens  massae 
nigrae,  retrimentis  coffeae  similis:  magna  acidi  copia 
in  \entricuIo,  ita  ut  dentes  hebescerent:  urina  albida 
cum  multo  sedimento  mucoso.  Sectio:  colon  transver¬ 
sum  iuxta  et  supra  ventriculum  situm  erat,  hic  valde 
extensus,  duodenum  per  totum  decursum  valde  indu¬ 
ratum  et  condensatum  maximeque  coarctatum* 


14.  S  c  i  r  r  h  u  s. 

Pressione  altiore  in  regione  epigastrica  et  hypo¬ 
chondriaca  dextra  tumor  sentitur  durus,  irregularis, 
confragosus,  abs  quo  integumenta  abdominis  facile  di¬ 
moveri  possunt.  Plerumque  nulli  dolores  eius,  aut 
nonnisi  ubi  valde  comprimitur,  nec  desunt  ructus  fre¬ 
quentes,  vomitus  duabus  vel  tribus  horis  post  coenam. 
Primum  nonnisi  cibi  assumti  evomuntur,  postea  autem, 
scirrho  in  carcinoma  transeunte,  massa  nigra,  uti  iam 


1)  Hufeland’8  Journ.  Bd.  LIX.  C.  p.  101. 

saepius  descripta  est.  Saepe  etiam  vomitus  vel  post 
illud  tempus  consequitur,  eum  sensu  compressionis  in 
regione  epigastrica:  pertinax  alvi  obstructio,  quae  non¬ 
nisi  fortissimis  remediis  cedit.  Si  scirrlius  eam  partem 
occupat,  qua  ductus  choledochus  intrat,  tura  fellis  in 

-  s  i.  *  •  • 

intestinum  influxus  prohibetur,  quare  oritur  icterus,  qui 
remediis  vulgo  usitatis  nullo  modo  depelli  potest:  u- 
rina  fusca,  interdum  cura  sedimento  lateritio,  qualem 
Drechsler  vidit.  Postremo  etiam  plurimis  in  casibus 
tumor  visu  percipi  potest:  tum  vomitus,  nausea  conti¬ 
nua,  doloris  in  tumore  vehementia  valde  augetur.  Scir¬ 
rho  in  carcinoma  transeunte,  dolores  lancinantes  ori¬ 
untur  in  tumore,  vomitu  semper  massae  illae  nigrae 
eiiciuntur,  auci.  Sto 31  dysenteria  acerrima,  assidua, 
cum  convulsionibus  acerrimis,  doloribus  omni  patientia 
maioribus,  fixis,  diuturnis.  Mox  totum  corpus  morbum 
subit,  extrema  macies,  facies  coloris  straminei,  assidua 
trista,  ascites  sequuntur,  tandem  mors  per  febrem  lie- 
cticam.  Haud  raro  morbus  hereditarius  est  teste  A- 
bercrombie:  in  aliis  casibus  abusu  spirituosorum 
•rtus  erat.  Interdum  mors  non  febri  hectica  inducitur, 
sed  repente,  carcinomate  intestinum  perforante,  quo 
facto  peritonitis  oritur.  Talem  casum  enarrat  Fa  11  ots1): 
iuvenis  septendecim  annorum,  spirituosis  deditus,  diu 
symptomatis  omnibus  nominatis  laboraverat  et  repente 
peritonitide  correptus  est,  cui  post  tres  dies  succu¬ 
buit.  In  duodeno  haud  procul  a  collo  vesicae  felleae 
tanta  apertura  erat,  ut  digitus  medius  optime  traduci 
posset:  haec  apertura  erat  in  medio  ulcere,  cum  mar- 
ipne  nigro  fimbriato,  quod  in  tumore  albido,  sub  scal- 
gello  stridente  maximamque  duodeni  partem  occupante 


1)  Schmidfs  Jahrbuch.  Bd.  I,  S.  41. 

situm  ernf.  Tunica  mucosa  in  hoc  tumore  ubhjiie  co¬ 
lore  puniceo,  indurata,  fungosa,  sulcis  profundis  nota¬ 
ta:  cetera  intestina  sana. 

Memoratu  autem  dignissimum  est,  quod  talis  de¬ 
generatio,  quae  omnes  corporis  functiones  tanto  gradu 
conturbat,  saepe  sine  ullis  symptomatis  decurrere  po¬ 
test.  In  uno  ca$u,  quem  Broussais  refert,  sympto¬ 
mata  valde  obscura  erant,  nec  ullo  modo  duodeni  mor¬ 
bum  indicabant.  In  altero  casu,  quem  Hamberger1) 
observavit,  nulla  symptomata  antecedebant,  mors  per¬ 
foratione  duodeni  post  magnam  corporis  contentionem 
illata  est:  sectione  foramen  in  duodeno  inventum  est, 
quod  in  centro  annuli  scirrhosi  haerebat;  reliqua  in¬ 
testina  integra. 

Distinguendus  autem  est  scirrhus  duodeni  1)  a 
scirrho  ventriculi:  symptomata  generalia,  quae  morbum 
ventriculi  indicant;  dolor  et  vomitus  statim  coenam  se¬ 
quuntur,  tumor  multo  evidentius  magisque  in  superfi¬ 
cie  sentitur.  2)  a  scirrho  coeci  et  coli:  minus  ructus 
et  vomitus,  diarrhoea  alvique  obstructio  alternans,  in 
scirrho  duodeni  autem  fere  semper  obstructio.  .3)  ab 

v,  ■  ■  /  i  ' 

ulcere  cum  strictura:  decursus  multo  celerior,  nullus 
tumor,  macies  haud  ita  magna  2).  4)  a  scirrho  pan¬ 

creatis:  in  hoc  salivatio  oris,  vomitus  multo  serius  ac¬ 
cedit,  aeger  in  lecto  decumbens  vel  incurvus  sedens, 

.i  ....  t 

cruribus  leviter  sublatis  aliquid  levaminis  percipit,  ma¬ 
cies  multo  maior. 

Sat  multas  habemus  observationes,  quae  omnes  plurima 
symptomata  enarrata  demonstrabant,auct.Baillic,  Soem- 

1)  Hamberger,  diss.  de  ruptura  duodeni.  Jenae  1746. 

2)  Cf.  Albers  1.  c.  p.  238  u.  255. 

merrin g,  Morgagni1),  Abercrombie,  Brous- 
sais,  Henning2),  Irwin,  aliis.  In  uno  casu,  quem 
Drechsler3)  refert,  tumor  irregularis  magnitudine 
pugni  virilis  in  duodeno  erat,  qui  impulsu  aortae  ab¬ 
dominalis  subiectae  semper  pulsabat.  In  altero  casu4) 
causa  occasionalis  scirrhi  erat  gravis  ictus,  quem  vir 
antea  sanus  in  regione  duodeni  tulerat 

15.  Fungus  medullaris. 

Diagnosis  huius  morbi  adhuc  valde  est  obscura, 
quia  perpaucae  tantum  observationes  nobis  notae  sunt. 
Tamen,  si  tumor  minus  durus,  quam  scirrhus  in  re¬ 
gione  duodeni  sentitur,  si  vomitus  cruentus  chronicus 
cum  habitu  totius  corporis  cachectico  ceterisque  morbi 
duodenalis  symptomatis  adest,  suspicari  eum  licet.  Ca¬ 
sum  huius  morbi  refert  Cruveilhier5):  Apud  mu¬ 
lierem  per  integumenta  abdominis  duo  tumores  duri 
sentiebantur  supra  umbilicum,  qui  pressione  dolebant. 
Situs  in  latere  sinistro  semper  effecit  vomitionem  san¬ 
guinis  fluidsque  nigri,  cui  autem  vomitus  fluidi  aquosi 
antecedebat.  Lateri  dextro  incumbens  multo  melius 
se  habebat.  Clysmata,  ad  alvum  solvendam  applicata, 
augebant  vomitum.  Tandem  per  dies  quatuordecim  merum 
sanguinem  evomuit:  summa  macies,  denique  mors,  quum 
vomitus  nullo  modo  sisti  posset.  Sectio  cadaveris: 
Tunica  mucosa  duodeni  multis  parvis  excrescentiis, 
cristae  galli  similibus,  erat  obsita,  quae  nonnisi  e  plu¬ 
ribus  vasculis  formatae  erant  et  teleangiectasiam  ae- 

1)  1.  c.  epist.  30,  §.  12.  et  epist  34,  §.  26. 

2)  HufelancPs  Journ.  Bd  VIII,  D.  p.  55. 

3)  Schmidfs  Jahrb.  Supplmenteb.  I,  p.  140. 

4)  liust’s  Magazin  Bd.  XXXVII,  Heft  2.  p.  280. 

5)  Cruveilhier  anatomie  patholog.  du  corps  humain, 
Livrais.  4. 

quabant.  Cruveilhier  tumorem  illum  fungum  me¬ 
dullarem,  qui  in  ulcerationem  transierit,  fuisse  iudicat. 
Similem  casum  enarrat  J aeger1). 

16.  Tubercula. 

Inveniuntur  in  tunica  mucosa  telaque  cellulosa 
duodeni  in  scrofulosi  et  tuberculosi  universali,  apud 
phthisicos:  plerumque  emolliuntur  et  tum  symptomata 
ulcerum  supra  descripta  offerunt.  Irwin2)  tubercula 
in  eo  invenit,  pulmonibus  sanis.  In  hoc  casu  aegrotus 
laborabat  dolore  in  regione  duodeni  et  vomitu,  initio 
post  longiora  intervalla  redeunte;  postea  autem  sae¬ 
pius  et  denique  quotidie  recrudescente.  Appetitus  ci¬ 
borum  bonus:  functiones  ventriculi  usque  ad  2 — 4  ho¬ 
ras  post  coenam  minime  turbatae:  tum  vero  dolores 
vehementes,  aegrotus  vomebat  materiem  viridem,  lingua 
obducta  alba,  macies  magna,  faeces  siccae,  albidae,  de¬ 
nique  ascites.  Sex  mensibus  postquam  vomitus  quoti¬ 
die  apparuerat,  febri  hectica  mortuus  est.  Tribus  ante 
mortem  hebdomadis  tumor  in  hypochondrio  dextro  sen¬ 
tiri  potuit.  Ventriculus  valde  extensus,  ceterum  sanus 
inventus  est,  item  hepar :  duodenum  amplificatum  indu¬ 
ratum,  in  superficie  interna  plura  ulcera  inaequalia  plu¬ 
raque  tubercula  nondum  emollita  magnitudine  nucis 
avellanae:  tuberculum  maximum  continebat  massam 
mollem  albidam,  in  cavo  duodeni  fere  quatuor  unciae 
puris  inventae. 

47.  Exanthemata. 

Quodsi  exanthema  quoddam  cutem  externam  eo- 
demque  tempore  alias  tunicas  mucosas  occupat,  si  si¬ 
mul  symptomata  irritationis  inflammatoriae  duodeni,  do- 

1)  Heidelberg.  Klin.  Annal.  Bd.  XIII.  Hft.  1  p.  65. 

2)  Philadelphia  Journ.of  medie,  «cience®.  Vol.  VIII.  p.  406. 

lores  in  regione  ejusdem,  vomitus  post  eoenain  et  diar¬ 
rhoea  conveniunt;  tum  exanthema  etiam  duodenum  in¬ 
vasisse,  verisimile  est.  Ita  Ilatzer1)  in  tribus  infan¬ 
tibus,  qui  morbillis  mortui  erant  cum  symptomatis  ga¬ 
stricis,  tunicam  mucosam  duodeni  rubefactam  et  exan¬ 
thema  morbillis  simile  in  eo  invenit.  Autenrieth  et 
alii  variolas  aphthasque  in  eo  invenerunt,  imprimis 
si  iam  pharyngem  eccuparant. 

18.  Concretio. 

Duodenum  saepe  cum  organis  vicinis,  hepate,  ve¬ 
sica  fellea,  pancreate,  ventriculo  concretum  invenitur, 
ubi  inter  vitam  nulla  morbi  duodenalis  symptomata  ad¬ 
fuerant;  hoc  efficitur  intlammatione  duodeni  aut  aliorum 
organorum.  Nunquam  autem  desunt  symptomata  mor¬ 
bosa,  si  haec  organa  degenerant,  indurescunt  et  tuno 
duodenum  comprimunt,  aut  si  abscessus  in  iis  oriuntur, 
qui  cohaesionem  cum  duodeno  efficiunt  et  in  hoc  ape¬ 
riuntur.  Praecipue  hoc  accidit  in  morbis  hepatis  et 
vesicae  felleae,  uti  iam  supra  commemoravimus. 

1)  concretio  cum  hepate:  si  hepar  intime  cum 
duodeno  concrevit,  pondere  suo  lethalem  duodeni  com¬ 
pressionem  efficere  potest,  quocirca  fia  i  Ili  e2 3)  et  Jef- 
freys*)  plures  observarunt  casus.  Symptomata  hepa¬ 
titidis  acutae  aut  chronicae  antecedunt,  tum  oriuntur 
molestiae  inter  ciborum  concoctionem,  postea  semper 
vomitus  nonnullis  post  coenam  lieris,  pertinax  alvi  ob¬ 
structio,  lirevi  mors.  Haud  raro  etiam  icterus  chroni¬ 
cus  observatur.  Ita  invenit  Boyer4)  in  viro,  qui  do¬ 
loribus  vehementibus  hypochondrii  dextri,  ictero,  vo¬ 
mitu  continuo  bilioso  laboraverat,  duodenum  cnm  he¬ 
pate  et  ventriculo  concretum. 

2)  concretio  cum  vesica  fellea;  plerumque  cho- 
lecvystis  praecesserat,  plurimis  in  casibus  calculis  bili— 
ariis  orta.  Hi  non  raro  lethalem  vesicae  felleae  ulce- 

1)  Schmidfs  Jahrb.  Bd.  XI.  p.  217. 

2)  Baillie  pathol.  Anatom.  libera.  Berlin  1820.  p.  122. 

3)  London  medie,  and  phy  sic.  Journ.  1823.  Juni. 

4)  SchiuidL'*  Jahrb.  Bd.  X.  p.  64. 

rationem  conflant,  qua  tandem  duodenum  perforatur. 
Quum  vero  symptomata  cholecystitidis  in  universum 
facillime  ad  hepar  referantur,  diagnosis  huius  casus 
difficillima  est.  Heyfeld er  enarrat1)  historiam  puellae, 
quae  typho  abdominali  laboraverat  et  imprimis  de  do¬ 
lore  regionis  epigastricae  et  hypochondriacae  dextrae 
gravique  tussi  questa  erat.  In  stadio  convalescentiae 
repente  accessere  morbilli  symptomatis  nervosis  coniun- 
cti,  quibus  aegrota  succubuit.  In  sectione  praeter  alia 
vitia  inventa  est  vesica  fellea  extensa  bile  tenui  e 
glauco  flavescente,  superficie  interna  rubefacta  atque 
intime  cum  duodeno  concreta,  id  quod  nonnisi  chole¬ 
cystitide  factum  esse  poterat,  quum  nec  hepar  nec  du¬ 
odenum  ulla  prae  se  ferrent  vestigia  inflammationis 
priscae.  Alium  casum,  in  quo  calculi  biliarii  concre¬ 
tionem  commoverant,  refert  Scott:2 3)  mulier  iam  diu 
calculis  biliariis  laboraverat:  calculus  vesicam  felleam 
inflammaverat  et  concretionem  eius  cum  duodeno  effe¬ 
cerat:  postea  orta  ulceratione  calculus  iste  in  duode¬ 
num  transiit:  loco  ulcerato  inventa  est  massa  fusca, 
magnitudine  pisi  maioris,  sanguini  putrido  haud  dissi¬ 
milis.  Praeterea  duodenum  cum  lobulo  hepatis  sinistro 
et  fine  dextri  per  ambitum  5^  concreverat. 

3)  concretio  cum  pancreate:  hoc  in  casu  sym¬ 
ptomata,  quia  morbi  pancreatis  difficulter  cognoscuntur, 
multo  obscuriora  sunt.  8 i  sympomata  generalia  morbi 
pancreatici  adsunt,  ut  magna  macies,  salivatio,  diar¬ 
rhoea  saliva  lis,  aut  obstructio  alvi,  dolir,  qui  in  co¬ 
lumna  vertebrali  sentiri  videtur,  simulque  corpus  eri¬ 
gendo  senius  oritur,  velut  intestina  deorsum  preman¬ 
tur,5)  vomitusque  frequens  2  — 3  horis  post  eoenatn 
consequitur:  tum  forsan  suspicari  eam  licet.  Aber- 
crombie4)  invenit  pancreas  hypertrophicum  cum  duo¬ 
deno  concretum:  hic  praeter  alia  symptomata  vomitus 

1)  Schmidfs  Jahrb.  V.  p.  23. 

2)  ibid.  Supplcinent.  Bd.  I.  p.  138. 

3)  Cf.  Unkell.  diss.  nosograpftia  pancreatis  Bonnae  183G. 

4)  1.  c.  p.  519. 

aliquot  post  coenam  horis  aderat.  Cohen1)  autem 
observavit  in  scirrho  pancreatis  duodenum  cum  hoc 
concretum  fere  cartilagineum :  attamen  symptomata  nil 
praebuerant,  quo  morbus  dignosci  potuisset. 

19.  Invaginatio. 

Producit  symptomata  ilei,  imprimis  autem  vomitum 
biliosum,  aut  massae  nigrae  retrimentis  coffeae  similis, 
qualem  tam  saepe  in  morbis  duodeni  observamus:  fae¬ 
ces  autem  raro  evomuntur.  Ipsum  intestinum  aut  sa¬ 
num  aut  vitiis  organicis,  felle,  cibis  in  eo  accumulatis, 
commutatum  esse  potest.  Ita  Dubreuil2)  in  iuvene, 
qui  septimo  die  ileo  mortuus  erat,  duodenum  una  cum 
pancreate  in  colon  descendens  invaginatum  invenit.  In 
alio  casu,  quem  Sundelin3)  enarrat,  post  largiorem 
ciborum  dyspeptorum  usum  repente  ortus  est  dolor  ve¬ 
hemens  epigastrii,  vomitus,  potu  assumto  auctus,  ab¬ 
domen  magis  inflatum,  quam  contractum,  tactu  dolens, 
sitis  vehemens,  extremitates  frigidae,  vomitus  massae 
nigrae,  retrimentis  coffeae  similis,  obstructio  alvi  per- 
tinax-mors.  Duodenum,  ubi  mesocolon  relinquit,  in 
ieiunum  invaginatum  paullo  supra  invaginationem  laevi 
induratione  latitudinis  y4“  valde  coarctatura  erat.  Quae 
induratio  iam  diu  perstitisse  videbatur,  nec  tamen  an¬ 
tea  ullas  molestias  effecerat. 

20.  Deformitates  congenitae. 

Billard4)  vidit  duodenum  sacco  coeco  terminatum, 
membrana  autem  serosa  totum  duodenum  circumdedit 
statimque  in  serosam  iciuni  membranam  transiit. 

Cabi  er5)  ventriculum  massa  glandulosa  prope 
pylorum  praeclusum  observavit:  duodenum  toto  de¬ 
cursu  duplex  aderat.  Schaefer6)  vidit  infantem  bene 
formatum,  qui  statim  a  partu  continuum  edens  vagi- 

1)  Schmidfs  Jalirb.  Bd.  VII.  p.  151. 

2)  Cf.  Naumann  1.  c.  Bd.  VI.  Abth.  1.  p.  686, 

3)  Horn’s  Archiv  1830.  Hft.  1.  p.  120. 

4)  Cf.  Krankh.  d.  Neugeboren.  iibers.  Leipz.  1829. 

5)  Cf.  Nauman.n  1.  c.  Bd.  IV.  Abth.  1,  p.  717. 

6)  Schaefer  diss.  de  canali  intestinali  a  prima  confir¬ 
matione  in  plures  partes  divisa.  Wirceburgi.  1834. 

tum  neo  meconium  nec  urinam  emisit:  fluida  quidem 
capere  potuit,  sed  mox  evomuit,  postea  etiam  vomitus 
materiae  fuscae  accessit,  et  post  nonnullos  dies  secuta 
est  mors.  Duodenum  magis  extensum  erat  quam  apud 
adultos,  sed  sacco  coeco  finitum:  eodem  modo  ieiuni 
initium  se  habuit. 


¥I!ff  A. 

Natus  sum  eg*o,  Abrahamus  Mayer,  Duessel- 
dorpii  anno  huius  saeculi  decimo  sexto,  die  decimo 
mensis  Julii,  parentibus  adhuc  vivis  et  Dei  gratia  pro- 
spera  valetudine  donatis,  patre  Salomone  Mayer, 
matre  Sophia  Cohen:  religioni  addictus  sum  Juda¬ 
icae.  A  teneris  usque  ad  annum  aetatis  duodecimum 
a  parentibus  et  in  schola  publica  educatus,  gymnasium 
inde  adii  Duesseldorpiense,  quod  per  sex  annos  con¬ 
tinuos  frequentavi. 

Examine  rite  absoluto,  maturitatis  testimonio  in¬ 
structus  universitatem  Rhenanam  petii  ibique  mense 
Octobris  anni  MDCCCXXXIV  a  rectore  t.  t.  magnifico 
111.  Naecke  in  civium  academicorum  numerum  rece¬ 
ptus  apud  spectatissimum  t.  t.  facultatis  medicae  de¬ 
canum  111.  E.  Bischoff  nomen  professus  sum.  Au- 
ctumno  autem  anni  MDCCCXXXVII  ad  hanc  almam 
rausarum  sedem  me  contuli  et  a  rectore  magnifico  III. 
Boeckh  in  album  receptus  a  decano  maxime  spectabili 
111.  Wagner  facultati  medicae  adseriptus  sum. 

Praelectiones,  quas  adii,  hae  sunt: 

I.  Philosophicae: 

De  logice  et  psychologia  apud  111.  v.  Calker;  de 
anthropologia  apud  111.  Nasse;  de  physice  apud  beatum 
n  Miinchow;  de  botanice  apud  111.  Treviranum; 
de  chemia  apud  111.  Gust.  Bischoff;  de  mineralogia 
apud  111.  N  o  e  g  g  e  r  a  t  h ;  de  zoologia  apud  111.  G  o  1  d  f  u  s  s. 

II.  Medicae, 

Anatomiam  generalem  et  specialem  frequentavi 
disserentibus  111.  Mayer  et  111.  Weber,  qui  quoque 

in  cadaveribus  secandis  mihi  duces  fuere;  physiolo¬ 
giam  Cei.  Win  dise h mati  n;  repetitorimn  physiologiae 
JJ1,  Weber;  historiam  generationis  et  evolutionis  hu¬ 
manae  Cei.  Theod.  liischoff;  encyclopaediam  et 
methodologiam  artis  medicae,  paihologiam  generalem 
et  specialem,  seraioticen,  anatomiam  pathologicam,  ma¬ 
teriam  medicam,  morbos  syphiliticos  Cei.  A lb  ers;  the¬ 
rapiam  generalem  et  specialem,  morbos  psychicos  111. 
Nasse;  diaeteticen  et  historiam  magnetismi  animalis 
111.  Ennemoser;  chirurgiam,  doctrinam  operationum, 
morbos  oculorum,  artem  fascias  applicandi,  anatomiam 
chirurgicam  111.  W  u  t  z  e  r ;  artem  obstetriciam  Cei.  K 1  u- 
ge ;  instrumentorum  obstetriciorum  doctrinam  111.  Kilian. 

Quod  ad  practicas  exercitationes  mihi  duces  fuere 
in  clinicis  medicis  111.  Nasse  et  Cei.  Woiff,  in  chi¬ 
rurgicis  111,  Wutzer,  111.  Itu  st  et  III.  a  Graefe, 
in  policlinico  medico-chirurgico  Cei.  Truestedt,  in 
Clinico  obstetricio  Cei.  Kluge,  in  clinico  de  infanlum 
morbis  Cei.  Barea;  in  operationibus  in  cadavere  institu¬ 
endis  111.  Schlemm,  in  operationibus  ophihalmiatricis 
Exper.  Angelstein. 

Quos  viros  omnes  praeclarissimos,  optime  de  me 
meritos,  et  grata  semper  memoria  et  cultu  prosequar 
sempiterno. 

Jam  vero  tentaminibus,  tam  philosophico  quam  me¬ 
dico  et  examine  rigoroso  rite  absolutis,  spero  fore  ut, 
dissertatione  thesibusque  publice  defensis,  summi  in 
medicina  et  chirurgia  honores  in  me  conferantur. 


THESES. 

1.  Hydrocephali  incipientis  non  est  diagnosis. 

2.  Tubercula  pulmonum  a  morbo  cordis  nullo  saepe 
auxilio  sunt  distinguenda,  nisi  stbetoscopo. 

3.  In  febri  nervosa  venaeseetiones  non  sunt  reiiciSndae. 

4.  In  cutis  cfFlorescentiis  non  forma  eruptionis,  sed 
cutis  conditio  est  maximi  momenti. 

6.  In  cancro  mammae  nunquam  culter  adhibendus. 

6*.  Synchondrotoinia  omnino  reiicienda. 


